Hizkuntza biziberritzeko ahaleginetan Kolonbian\nKolonbiako Cauca Departamentuko Tuunxiwxu-Toribio herriko nasa yuwe hizkuntzaren sustatzaileek, 14 lagunek, lanean dihardute euren espiritualitatean eta kulturan oinarrituta jatorrizko hizkuntza biziberritzeko ahaleginetan.\nHorretarako, besteak beste, metodoak eta materialak sortzen ari dira nasa helduak alfabetatzeko edo jatorrizko hizkuntza ez dakitenek berau ikas dezaten eta gaztetxoak eta gazteak hezkuntzan hizkuntzaz jabetu daitezen.\nBaina zeregin hauek astunak eta nekezak dira bizi duten egoeran. Gizarte mailan talde armatuen eta narkoen bortizkeria etengabea, edo marihuanaren eta kokaren baratzeek, ekoizpenak eta salerosketak sortzen dituzten era askotako arazoak. Kulturaren arloan identitatea higatzen ari delako, gobernuak eta administrazioak egunerokoan beste identitatea ezartzen ari direlako. Hizkuntzaren arloan alfabetatze-maila oso apala delako eta idazkeran akordiorik ez dagoelako. Eta, bitartean, banakaren batek baino ez duelako hizkuntza transmititzen etxean. Neurrigabeko zeregina 14 lagunentzat!\nGarabide Elkartearen boluntarioek laguntzen ari dira, ahal duten neurrian, nasa yuwe hizkuntzaren irakasleak eta sustatzaileak ahalduntzen.


La caza beldurrezko thriller polemikoa, zure Euskaltel telebistan | Euskaltel Blog\nLa caza beldurrezko thriller polemikoa, zure Euskaltel telebistan\nBasatia, ezustekoz betea… eta polemikoa. Martxoaren 19an (ostirala), M. Estrenosera iritsiko da azken urteotan zeresan ugari eman duen film bat, Donald Trumpek berak ere zalantzan jarri zuena; adibide bat jartzearren, filmaren AEBko estreinaldia atzeratu egin zen, zenbait hiritan gertatutako tiroketen ostean.\nZer kontatzen du La caza filmak?\nHamabi ezezagun baso batean esnatuko dira. Ez dakite non dauden, ezta zertan ari diren hor ere, baina armaz betetako kutxa misteriotsu bat aurkituko dute. Bat-batean, norbait tiro egiten hasiko zaie.\nLa caza filma gure gaurko gizartearen isla da, batez ere gizakiaren alde txarraren (eta okerrenaren) isla; indarkeriaz, ekintzaz, gore eszenez eta umore beltzez betea dago, dena nahasian, eta kritika politiko eta sozial probokatzaile eta zorrotza egiten du.\nBeldurrezko eta suspenseko filmetan zaildutako aktoreak\nBlumhouse etxearen estiloko giza ehiza; izan ere, Blumhouse da suspenseko eta beldurrezko filmen ekoizlerik sendoena; harenak dira, esaterako, El hombre invisible (2020), El sótano de Ma (2019) eta Déjame salir (2017) filmak edo Feliz día de tu muerte (2017), The Purge edo Insidious sailak.\nBetty Gilpin da aktoreetako bat, La maldición (The Grudge) filmeko eta Glow telesaileko aktorea, eta Hilary Swank Oscar sariaren irabazlea beste bat.\nBeraz, badakizu, ez huts eginEuskaltel telebistan La cazarekin duzun hitzordua. Zinema-aretoetan estreinatu berri diren filmak zure etxera eraman nahi badituzu, gogoan izan aukera hau duzula: M. Estrenos kontratatzea gure Multizinema+ paketearekin. Ez duzu huts egingo, ezta?


Duela hiru urte hasitako elkarretaratzeekin jarraitzen dute pentsiodunek - Debagoiena - Goiena.eus\nDuela hiru urte hasitako elkarretaratzeekin jarraitzen dute pentsiodunek\nOihana Elortza 2021-01-11 17:31\n"1.080 euroko pentsioa, Eskubide Sozialen Kartan jasotzen den moduan" eskatzeko elkarretaratzeak egiten hasi ziren herrietan pentsiodunak duela hiru urte. Harrez gero, ia astero egin dituzte. Eta egiten jarraituko dituztela esan dute, "mugen barruan bada ere". Oñatin, Arrasaten, Bergaran eta Antzuolan egin dituzte gaur elkarretaratzeak, urteko lehenak.\nAstelehenetan egin ohi duten moduan, gaur ere atera dira kalera pentsiodunak eta elkarretaratzeak egin. Horrela izan da Arrasaten, Bergaran, Oñatin eta Antzuolan, adibidez. Eta guztietan "pentsio duinak" eskatu dituzte.\nDuela hiru urte -urtarrilaren 15ean beteko da hirugarren urteurrena- hasi zituzten mobilizazio hauek pentsiodunek herrika. Eskubide Sozialen Kartak jasotzen duen bezala, 1.080 euroko gutxieneko pentsioa izan da eskaera nagusia, eta oraindik izaten jarraitzen du. "Egia da hiru urte hauetan gauza batzuk lortu ditugula. Esaterako, duela hiru urte, PP Espainiako Gobernuan zegoela eta Fátima Bañez lan eta gizarte-segurantzako ministro, pentsioak %0,25 igotzea proposatu zuten. Ez zitzaigun batere ondo iruditu eta orduan hasi ginen elkarretaratzeak egiten. Igoera KPI-aren bestekoa izatea eskatu genuen. Lortu dugu hori, baina legez onartzea falta da orain. Gutxieneko pentsioa 1.080 eurokoa izatea ez dugu lortu oraindik, eta horixe aldarrikatzen jarraituko dugu", adierazi du eguerdian Xabier Oregik.\nGaur 74 lagun batu dira Oñatin eta hain zuzen ere hirugarren urteurrena aipatuz hasi dute elkarretaratzea. Espainiako Gobernuak argia igotzeko duen asmoa ere aipatu dute denak elkartu direnean. "Alargun dauden emakume askok 600 euro inguru baino ez dute kobratzen. Badaude etxean hotza pasatzen duen pentsiodunak, egun hauetan batez ere, sarrera baxuak dituztelako. Igoera hori gehiegizkoa da eta salatu beharra dago", azaldu du Oregik.\nBergarako elkarretaratzean ere aipatu dute duela hiru urte hasitako mobilizazioaren historia, eta goraipatu euren meritua eta indarra astez aste euren aldarrikapenak egiten ibiltzeagatik; 90 lagun elkartu dira San Martin plazan.\nAurrerantzean ere horrela jarraituko dutela esan du bertan izan den Itziar Usandizagak: "Asteroko elkarretaratzeekin jarraituko dugu mugen barruan bada ere. Badugu prest mobilizazioen egutegi bat, tartean otsailaren 13an herrialdeka egingo dena. Eta orain ikusiko dugu nola antolatu edo egiten ditugun, gaur hartutako erabakiak kontutan hartuta".\nOñatin eta Bergaran ez ezik, Arrasaten eta Antzuolan ere egin dituzte eguerdian kale agerraldiak. Hurrengoak hurrengo astelehenean egingo dituzte.


ORDIZIAN MERKATARI ELKARTEAREKIN URTEKO HITZARMENA - ORDIZIAKO UDALA\nGuzti honen ondorioz gaur, otsailak 6a, sinatu dute alderdi biek hitzarmena. Udalaren aldetik Igor Eguren alkateak eta J.M. Gereñu Sustapen eta Garapeneko zinegotziak hartu dute parte eta Ordizian merkatari elkartearen aldetik Zuzendaritza Batzordeak, Esti Ruano lehendakariaren bitartez.\nEsparru-Akordio berri honek bi aldeen artean lortu beharreko helburu nagusiak eta urte honetarako ekintza planaren laburpena jasotzen ditu, MBPB Merkataritza biziberritzeko plan berezian jasotzen diren jarduerak errealitate bihurtzeko abiapuntutzat ere hartuko delarik hitzarmena. Ordiziako merkataritzaren ahuleziak, mehatxuak, indarrak eta aukerak zeintzuk diren jasotzen ditu ere esparru-hitzarmenak, Udalak eta Ordizian elkarteak elkarlanean hauek gainditu eta aprobetxatzeko beharrezkoak izan daitezkeen pausoak azaltzen direlarik. Hitzarmenak, bakoitzaren eskubideak eta betebeharrak zein diren argi utziz elkarlanean herriko merkataritza, ostalaritza eta zerbitzuak sektoreak bultzatzeko dokumentu garrantzitsua izango da eta honez gain Eusko Jaurlaritzak Industria, berrikuntza, turismoa eta merkataritza sailaren bitartez kaleratzen dituen diru-laguntzak eskuratzeko ezinbestekoa.


“Controversial Topics”: solasaldia ingelesez Gaztanenea Formakuntza Zentroan\nBerriak “Controversial Topics”: solasaldia ingelesez Gaztanenea Formakuntza Zentroan\n2017/05/10, Asteazkena - 15:50\nGaztanenea Formakuntza Zentroak aurrera darama jardueren egitaraua. Bereziki ingelesa ikasten ari direnei zuzendua. Ahozko adierazpenean trebatzeko aste honetako proposamena da solasaldia ingelesez “Controversial Topics” izenburupean. Bolo bolo dabiltzan gaiez hitz egingo da. Ostiral honetan izango da solasaldia Ellie de Carle irakasle natiboak zuzenduta. Maiatzaren 12an, 19:00etan, Gaztanenea Formakuntza Zentroan.\n“Vera Drake” filmaren proiekzioa\nEgun berean, ostiral honetan alegia, 11:00etan, “Vera Drake” filma proiektatuko da jatorrizko hizkuntzan. 2004an Erresuma Batuan egina, Vera Drake senarrarekin eta seme-alabekin bizi den emakume umil bat da. Garbitzailea da bera eta mekanikaria, gizona. Dirurik ez duten arren, familia batua eta zoriontsua da. Baina Verak sekretu bat du: gaztetxoei abortuak praktikatzen laguntzen die, legez kanpo dagoen aktibitatea.\nJarduera biak doakoak dira.


Aldaketak baserrian eta orokorrean - Ahotsak.eus\nAldaketak baserrian eta orokorrean\nAldaketak baserrian eta orokorrean Lehen, baserrian familia guztia aritzen zen lanean. Gero hasi ziren gazteak fabriketara-eta neskame joaten. Etxean maiorazgoa gelditzen zen. Maiorazgoa emakumea ere izan zitekeen. Lehen, baserritarrak ez zuen ikasten, baina orain bai. Lehen, aberatsek bakarrik ikasten zuten. Emakumeak ikasten zuen gauza bakarra jostea eta sukaldean aritzea izaten zen.\nHizlaria(k): Sagardia Olano, Maitxo\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OIA-031-016 kodeko bideoa nahi duzula aipatzea: ahotsak@ahotsak.eus\nLehen, baserrian familia guztia aritzen zen lanean. Gero hasi ziren gazteak fabriketara-eta neskame joaten. Etxean maiorazgoa gelditzen zen. Maiorazgoa emakumea ere izan zitekeen. Lehen, baserritarrak ez zuen ikasten, baina orain bai. Lehen, aberatsek bakarrik ikasten zuten. Emakumeak ikasten zuen gauza bakarra jostea eta sukaldean aritzea izaten zen.\nData: 2007(e)ko ekainaren 19a\nGaia(k): Familia eta harremanak » Sexua eta generoa » Genero berdintasuna , Ekonomia eta industria » Boom industriala , Iritziak » Antzinako bizimoduari buruzkoak\n- ...leno, y hoy en día pues...\n- Klaro eta ezta, ezta... Estimatu 're berdin 'de ez, oaiñ.\n- Keba, keba! Ez, ez. Ezta pentsatu 're, ezta pentsatu 're, estimaziyua. Eske gaur dakazu denetikan, san zattut ba, leno aberatsai beira eongo pozikan hau erosiko 'ta hoi aberatsak, buf! Eta oaiñ, aberatsan graduta gehixkunak... lana itten da, lana bada, eta baserriyak ere ez dia leno bezela. Denak errextasunakin jarriyak dia 'ta leno baserriyan famili guziya enpleatzen zen e! Arta-jorra zela 'ta, belar-ontzik zila 'ta, 'ta illar-biltzia zela, hosta-ittia... bueno, ze lanak ez zian baserriyan! Famili osuak. Eta gero urte batzutatik hasi zen, ya 'o neskame, edo fabrikara, baserritatik. Itxian ber zena, bat, geldittu; geoko izango zena, itxea: mayorazkua.\n- Mayorazgua ze izaten zen? Igualtxu zun gizasmia 'o emakumia? 'O beti gizasmia gelditzen zen?\n- Itxeako bat zeatua zeona, mayorazgua saten zen. Lomismo emakumia izango zen, igual.\n- Zarrena normalin?\n- Bai, jeneralin bai. Jeneralin bai. 'Ta geo leno denak batian, denak baserriyan bizitzen zin 'ta baserriyan, hango bizibidia, gañekun ez. Gaurko egunin lanea joten za, zure soldata badakazu, y es muy distinto.\n- Lotua baserriya.\n- Bueno! Lotua 'ta lan asko iñak dia baserritarrak e. Goor lanak iñak baserritarrak dia. Enkambio gaurkun erraxtasun haundiyak daude, eta gaiñera esan zattutena, baserriyan bat, gero baserriyan jarraittuko duna... 'ta gañekuk, pues 'o neskame dela, edo... gaiñea aber gaurko egunin eozeiñ baserritarrek karrerak badakazkite, neskak eta mutillak.\n- Bai, bai, oso difentia da.\n- Leno pentsatzen zen baserritarrak ez zutela baliyo ber estudiatzeko, y hoy en día cualquiera te tiene una carrera, y muy bien además. Beste dirodunak, ai 'ta ai 'ta ai 'ta ai, 'ta igual tutik 'e baliyo ez. Hala da, hala da. Zenbat... Jesus! Zenbatek zenbat diro bota alperrik eta alperrik kategoria nahi zutelako, enkanbio gaurko eunin pues normalidade guztiyakin edozeiñ baserriko neska edo mutillek dakazkitzu karrera ónakin. Leno ez zen posible.\n- Hoi onea behintzat, in da.\n- 'Ta gaurko eunin pues baliyo dunak, baliyo du 'ta ateratzen dia aurrea. Askok eta askok.\n- Ze zue erareko emakumik ikasten seittu gutxik, josten gehiyenak ez?\n- Bai, ordun ohittura hala zen. Eta ezkondu ber zunak kozinan ikastea pixka bat. 'O taberna zean batin edo... kozinan ikastea hori 're bai. 'Ta geo jostia iruitzen zen gauza bera, gaurko eunin ondo da zeozer arreglo ttikiyak itteko jakittia, jakittia ona da...\nUsurbil erabat euskalduna\nNeguan etxea berotu ezinik\nGustoko ofizioa garaiz\nGaztetatik esnea saltzera Eibarrera\nLehenengo kafetegia, Lorelei\nBere etxeko zorroztasuna\nHaira oihaneko ikazkinak\nOdolkiak partitzen auzoan\nMutilak musean, neskak zinean\nLehengo opariak; errege eguna


2016ko edizioaren gaia: TURISMOA ERAKARRI GIPUZKOA BARNEALDERA\nGipuzkoa barnealdeko bailarek sekulako aukera turistikoak eskaintzen dituzte, kostaldekoek adina. Hala, iragarkiak nabarmendu beharko ditu barnealdeak turismorako eskaintzen dituen aukerak, paisaia-multzoak eta kultura egitasmoak. Eta bide batez, turismoaren arloan, bermatuko da Gipuzkoan lurralde oreka sustatzea. Spot hau Euskal Herriko gainerako lurraldeetako biztanleei zuzenduta egon beharko da. Alegia, barne kontsumora bideratutako iragarkia izango da. Iragarkia barneko […]


Sailkatugabeak – 3 orrialdea – Inon izatekotan\n2017(e)ko ekainaren 26a / Juan Luis Zabala\nIzenik gogoratzen ez dudan –eta gogoratu nahi ere ez dudan– tertuliakide batek esan du euskara “behiei hitz egiteko hizkuntza” dela, eta aberrazio barkaezina, horrenbestez, euskara gaztelaniaren pare jartzea, ospeari zein eskubideei dagokienez. Euskaldun askori barruan min ematen digu halakoak entzuteak, eta tertuliakide horren adierazpenak biral bihurtuak ditugu dagoeneko geure foro birtualetan. Ez dauka arrazoirik tertuliakide … [Irakurri gehiago…]\n2017(e)ko urtarrilaren 16a / Juan Luis Zabala\nIñaki Segurolak Euskadi Irratiko Arratsean saioan 2017ko urtarrilaren 13an esandakoei (25’10”-etik aurrera) erantzunez: Irekin ados natxiok gauze askotan, Iñaki, batizbat esatekenin euskera batue “gaitzerdi” dala, ta erderie “gaitzosue”. Eo olako zeozer. Ola ikusitte, naturalezie maitteun gaur egungo artzai eo baserritar batentzat kotxin ibiltzie bezelakue dek euskera batue: gaitzerdi bat. Baine gaitzerdi derriorrezkue, zeatik traktorin eo … [Irakurri gehiago…]\nKategoria: Inon izatekotan, Sailkatugabeak\n2016(e)ko abenduaren 6a / Juan Luis Zabala\nJoan den larunbatean estreinatu zen, arrakasta handiz, Martutenen (Donostia), Engraxi eta Klaus egun batez Martutenen bideoa, Ander Edok zuzendua eta nik Martuteneko Euskara Batzordearen enkarguz idatzitako ipuin honetan oinarritua: Engraxi Martutenen bizi izan zen ia ehun urtez, baina duela hamar urte hil zenean bere gorputza Polloeko hilerrian utzi eta zerura igo behar izan zuen, berak … [Irakurri gehiago…]\n2016(e)ko azaroaren 4a / Juan Luis Zabala\nJakin-minak eta aukerak eraman ninduten atzo arratsean Donostiako Lagun liburu-dendara, Ramon Saizarbitoriak eta Fernando Aramburuk, Donostia 2016k antolatuta eta Ignacio Latierro gidari zutela, izatekoa zuten solasaldia entzutera. Ez nuen bihotza bizkortu eta serieak egiten jartzeko inolako asmorik, baina aitortu behar dut une batzuetan sutan jarri nintzela barrutik. Nire emozioei buruz hitz egin baino lehen, ordea, … [Irakurri gehiago…]\nKategoria: Inon izatekotan, Iritzia, Sailkatugabeak\n2016(e)ko urriaren 17a / Juan Luis Zabala\nEzeren okerrik ez dela, aste honetan jakinaraziko da nor diren Euskadi Literatura Sariaren irabazleak euskal literaturaren eta itzulpengintzaren ataletan. Itzulpengintza arloko hautagaien zerrenda eskuratzea oso nekeza litzateke, baina euskal literaturaren arloko hautagai (ia) guztiak zerrenda honetan daude. Liburu bakoitzaren ondoan, BERRIA egunkariak liburuaren berri eman zuen data dago apuntatua. Oharra: Ramon Saizarbitoriaren eleberria —SAIZARBITORIA, Ramon: … [Irakurri gehiago…]\n2016(e)ko urriaren 13a / Juan Luis Zabala\nJakingo duzu honezkero, irakurle: Mitxelko Urangak eta Uxue Alberdik irabazi dute Euskadi Literatura Saria, euskarazko saiakeran eta haur literaturan, hurrenez hurren. Tartaroa. Mina, boterea eta egia lanagatik saritu dute Uranga; Besarkada lanagatik Alberdi, Horiez gainera, Fernando Mikelarena saritu dute gaztelerazko saiakerako sariarekin, eta Mikel Casal ilustrazioarenarekin. Baina ba al dakizu zer lan izan dituzten lehiakide … [Irakurri gehiago…]\n2016(e)ko irailaren 15a / Juan Luis Zabala\nEddy Merckxek Frantziako Tourra ia areriorik gabe irabazten zuen garaian ikasi zuen bizikletan ibiltzen, 1970eko hamarkadaren hasieran. Bi gurpilen gainean jarri eta pedalei eraginez etxe aurreko errepide estu eta ia autorik gabean hara eta hona ibiltzeari ekin zion orduan, txirindularien erasoak, ihesaldiak, jazarpenak eta esprintak itxuratzen eta bere baitarako haien zuzeneko telebista-kontaketa alegiazkoak egiten: “Eddy … [Irakurri gehiago…]\nHiru une aparta Joxean Agirreren ‘Gizajoen katalogoa’ eleberrian\n2016(e)ko maiatzaren 18a / Juan Luis Zabala\nEz dira bakarrak, baina hiru pasartek astindu didate bereziki barrena Joxean Agirreren Gizajoen katalogoa eleberriaren irakurketan: 45. orrialdea: “Mundu guztiari gustatuko zaion eleberri bat idaztea arrunkeria bat iruditzen zait”. Azalpena: sekulako kontsolamendua da hori irakurtzea eleberrigile ia guztiontzat. 140. orrialdea: “Barandiaran, Joxemigel. Etxera itzuli ezinik Saran eman zituen urteetan, tarteka Larrun mendira igo eta Ernioko … [Irakurri gehiago…]\nXabier Amuriza ia-ia K.O. utzi nuenekoa\n2016(e)ko maiatzaren 9a / Juan Luis Zabala\nHedabideetan agertu da albistea: plazako bertsolaritza behin betiko utzi du Xabier Amurizak, 75 urte betetzearekin batera. Horrek gogorarazi dit duela mende laurden pasatxo ere, 1991ko martxoan, bertso mundua behin betiko uztetik oso gertu izan zela Amuriza, eta neuk oharkabean eta nahi gabe emandako ukabilkada gaizto bat izan zela ia-ia behin betiko azken kolpea, atzera-bueltarik gabekoa. … [Irakurri gehiago…]


Javier Murok irabazi du Soraluze S. Coop. taldearen 50. urteurreneko eskultura lehiaketa — TUlankide MONDRAGON\nJavier Muro, ezkerrean, eta Txus Alzaga, Soraluze S. Kooperatibako errektore kontseiluko presidentea.\n“Kooperatibismoaren espiritua irudikatzen du lanak: batasuna, kanpora zabaltzea, mugimendua, eta batez ere etorkizunera begirada baikorra”, esan dute antolatzaileek Muroren lana definitzerakoan. Eskultura Osintxun jarriko dute, kooperatibaren eraikinean, apirilaren 27an.\nJavier Murok epaimahaia konbentzitu du Reto al futuro lanarekin. Baina erabakia hartzea ez da erraza izan; izan ere, aurkeztu dituzten gainerako lanen maila handia izan da. Ondokoak izan dira aurkeztutako lanak: Aitor Ruiz de Eginoren Gu; Arturo Andraderen Los cooperativistas; Willy Latsurregiren, Zeru hertzaren muga; Alberto Ramirezen, Sustraitze; Iñigo Arregiren, Barruan; eta, Manu Muniategiandikoetxearen Bat izanik.\nLan guztiak jasoko dituen erakusketa\nLehiaketara aurkeztu dituzten lanen maila nabarmendu du antolakuntza taldeak. Eskalara egindako lanon erreplikak eta azalpenak erakusgai jarri dituzte Soraluzeko kiroldegian. Gainera, 1962an Gipuzkoan sortutako kooperatibaren historia jasotzen duen irudi sorta ere ikusgai dago.\nErakusketa apirilaren 21era arte egongo da zabalik: astegunetan 19:00etatik 20:00etara eta aste bukaeratan 12:00etatik 13:30era.


Kanpoko gurasoak dituzten 100 gaztetatik 5ek bukatzen dute soilik unibertsitatea | El Diario Vasco\nSociedadKanpoko gurasoak dituzten 100 gaztetatik 5ek bukatzen dute soilik unibertsitatea\nKanpoko gurasoak dituzten 100 gaztetatik 5ek bukatzen dute soilik unibertsitatea\nArtxiboko argazkian, unibertsitateko ikasgela bat. / EFE\nKopurua hirukoiztu egiten da bertako gurasoak dituzten gazteak aintzat hartzen badira, Immigrazioaren Euskal Behatokiaren otsaileko 'Begirada'-k agerian utzi duenez\nJueves, 1 marzo 2018, 15:47\nAukera berdintasuna bermatzen omen du gure gizarte aurreratu eta aurrerakoi honek. Datuek, haatik, ageri-agerian uzten dute aukerak ez direla berdinak guztientzat, eta gaztetatik baldintzatzen duela pertsonaren ibilbidea gurasoen jatorriak. Horixe erakusten du bederen Inmigrazioaren Euskal Behatokiaren otsaileko 'Immigrazioari begirada' txostenak. 'Atzerritarren ondorengo diren gazteak EAEn: (oker izendatutako) bigarren belaunaldiak' lanak, 2011ko Biztanleria eta Etxebizitza Erroldak emandako datuak baliatuz, atzerritarren ondorengo diren gazteen erretratua egin du, zenbat eta nolakoak diren azalduz eta, horrekin batera, haien egoera bertako gurasoak dituzten adin bereko gazteekin alderatuz.\n'Bigarren belaunaldi' kategoria gurasoetako bat gutxienez atzerritarra izanda EAEn jaiotako gazteentzat eta 4 urte edo gutxiago zituztela familia berriro elkartzearen ondorioz etorritakoentzat utzi dute, eta beste hiru sortu dituzte, "EAEn jaiotako eta sozializatutako ondorengoen eta herrialde hartzailean sozializatu ez direnen arteko desberdintasunak direla-eta". 'Belaunaldi misto' kategoria sortu dute 5-11 urte zituztela berriro elkartutako pertsonentzat, eta beste bi, adinaren arabera bereizituak, 12-15 urte zituztela berriro elkartutako gazteak eta 16 urtetik gora zituztela elkartutakoak sailkatzeko. Azken bi kategoria horiek 'ia migratzailetzat' hartzen dira.\nKopuruari dagokionez,2011. urtean EAEko gazteen % 15,9 atzerritarren ondorengoak ziren; 76.914 pertsona, alegia. Gazteen kolektiboa zehatz-mehatz aztertuz gero, bigarren belaunaldia deritzon kolektiboa da ugariena: atzerritarren ondorengoak diren gazteen % 60,6 (46.609 pertsona) EAEn jaio dira edo, familia berriro elkartzearen ondorioz, 4 urte edo gutxiago zituztela etorritakoak dira. Bestalde, % 17,7 (13.605 pertsona) 5-11 urte zituztela berriro elkartutakoak dira, eta % 21,7 EAEra iritsi ziren 12 urte edo gehiago zituztela.\nGazte horien artean espainiar nazionalitatea gailentzen da, % 42,7 baitira espainiar nazionalitatea dutenak. Horien % 93,3 Espainiako estatuan jaiotakoak dira, edo 4 urtetik beherakoak zirela etorri ziren, familia berriro elkartzearen ondorioz; hau da, bete-betean har daitezke bigarren belaunalditzat. Gainerako nazionalitateei erreparatuta, marokoarrak du pisu handiena (% 8,4), gero errumaniarrak (% 7,6), baita Latinoamerikako zenbait nazionalitatek ere: Kolonbia(% 5,8), Bolivia (% 5,1), Ekuador (% 4,1)…\nGurasoen 'giza kapitala'\nDeskribapenaz harago doa, baina, Immigrazioaren Euskal Behatokiaren lana, eta atzerritarren ondorengoak diren gazteen hainbat ezaugarri azaltzeaz gain bertakoen kolektiboarekin alderatu dituzte, gurasoen 'giza kapitaletik' abiatuta. Hain zuzen ere, "gurasoen giza kapitala funtsezkoa da atzerritarren ondorengoen dinamikak ulertzeko; izan ere, hainbat egileren arabera, zenbat eta handiagoa izan gurasoen giza kapitala, hainbat eta handiagoak izango dira seme-alaben aukera eta helburuak", diote. Gurasoen giza kapitala aztertzeko ikasketa-maila eta lan-egoera aztertu dituzte. Kasu guztietan, bertako gurasoen ikasketa maila kanpotik etorritakoena baino altuagoa da. Aitaren kasuan, bertakoen % 65,8k eta jatorri atzerritarra dutenen % 59,6k bigarren mailako ikasketak dituzte. Oro har, jatorri atzerritarra duten gazteen gurasoen artean ikasketarik egin gabeko pertsonen portzentaje handiagoa dago, eta bertakoen gurasoen artean, berriz, unibertsitate mailako ikasketak egin dituztenen portzentajea handiagoa da.\n"Gurasoen lan-egoera ere garrantzi handikoa da bigarren belaunaldien fenomenoa ulertzeko", dio lanak, nabarmenduz bi kolektiboen arteko desberdintasun handiak ikusten direla. Okupazioari dagokionez, "bertako gurasoak dituzten gazteen artean, aiten % 86,6k adierazi dute okupatuta daudela. Alabaina, jatorri atzerritarra duten gazteen aitei erreparatuz gero, zenbatekoa nabarmen txikiagoa da: okupazio-tasak % 65,9koak dira". Portzentaje horiek txikiagoak dira emakumeen kasuan, baina hala ere mantentzen da aldea: okupazio-tasa % 69,8koa bertako emakumeen artean eta % 50koa jatorri atzerritarra duten emakumeen artean. Horren ondorioz, langabezia-tasa handiagoa da jatorri atzerritarra duten gazteen aiten eta amen artean (% 26,1 eta % 31,6 hurrenez hurren); bertako gurasoak dituztenen kasuan berriz, aiten % 7,5 eta amen % 19 daude lanik gabe.\nEta badirudi hasierako desberdintasun horiek gainditzea zaila dela, oinordekotzan-edo jasotzen dela maila apalagoa hezkuntza eta lana bezain arlo garrantzitsuetan. Bertako gurasoak dituzten 16-24 urteko gazteen erdiak baino gehiagok (% 51,4) bigarren mailako ikasketak egin dituzte, eta % 15ek unibertsitateko ikasketak amaitu dituzte. Alabaina, atzerritarren ondorengoak diren eta adin-tarte berean dauden pertsonen artean, erdia baino gehiago dira lehen mailako ikasketak soilik egin dituztenak (% 58) eta unibertsitateko ikasketak amaitu dituztenak % 5,4 dira. Bataz bestekoa hori izanik, alde handiak daude atzerritarren ondorengoak diren gazteen artean. Espainian jaio direnak edo familia berriro elkartzearen ondorioz 4 urte bete aurretik etorritakoak dira hezkuntza maila altuagoak dituztenak: % 44,5ek bigarren mailako ikasketak egin ditu, eta % 9,5ek, berriz, unibertsitateko ikasketak. 5-11 urte zituztela EAEra etorritakoek ere maila handiagoko hezkuntza izan dute 12 urte edo gehiago zituztela etorri zirenekin alderatuta. Eta horrek, jakina, eragin argia izango du gazte horien ibilbide profesional eta pertsonalean.\n17-24 urte bitarteko gazteen jarduerari erreparatuta, jatorri atzerritarra izan edo ez izan, bi kolektiboetako gazte gehienak "beste egoera batean" daude, "seguruenik ikasketak egiten, baina baita lan-merkatuan ere". Portzentaje hori askoz ere handiagoa da bertako gazteen artean. 17-24 urteko pertsona okupatuei dagokienez, bertakoen % 19,4 landunak dira, eta atzerritarren ondorengoak diren gazteen artean zertxobait handiagoa da landunen portzentajea (% 22,1). Desberdintasun hori alderantzizkoa da gazte langabeei erreparatuz gero: lehen lanaren bila dabiltzan langabeen portzentajeak handiagoak dira atzerritarren ondorengoak diren gazteen artean (%16,9), bertako gurasoak dituztenen artean baino (%9,1). Paretsu gelditzen da, ordea, lanean ibili ondoren lanik gabe gelditu direnen kopurua aintzat hartzen bada, bi puntuko aldea baitago bakarrik (%12/%10).\nFamilia tipologia ere aztertu dute. Bertakoen kasuan, gehientsuenak, %76,8, bizi dira bi guraso eta seme-alabak (horietako bat 25 urtetik beherakoa) dituzten familietan. Soilik % 11,4 bizi dira guraso bakarreko familietan, 25 urtetik beherako seme-alabaren bat dutela. Eta are gutxiago (%8,9) bikotea edo aita/amaz eta 25 urtez azpiko seme-alabaz gain beste pertsona batzuek osatutako taldean.\nAtzerritarren ondorengoak diren gazteen kasuan ere aurreneko tipologia -bi guraso eta seme-alabak- da nagusi, baina ez hain modu nabarmenean, %51,7 bizi baitira egitura hori duten familietan. Deigarria da bikotea edo aita/ama, 25 urtez azpiko seme-alaba eta beste pertsona batzuk osatzen duten familian bizi diren jatorri atzerritarreko gazteen kopurua, ia %25era iristen baita. Aldiz, guraso bakarrarekin bizi direnak %11,4 dira. 'Beste etxegune mota batzuk' kategoriak osatzen du ehunekoa. Ez dira mota horiek zehazten, baina horrela bizi dira atzerritarren ondorengoak diren gazteen %9,2 eta bertakoen %2,9.


estatu kolpea Archives - Arrosa\nGaurko saioan musika izan da nagusi, Zazkel taldearen azken lanaz jardun dugu. Plazartu berri dute “Estatu kolpea” deituriko lana. Zazkel 2012an sortu zen Bilbon. Etxahun eta Asier izan ziren taldearen aurrekariak prestatu zituztenak, eta gerora Tolo, Irati, Axier, Oskar eta Piarres batu zitzaizkien. Zazkel taldearen hirugarren eta azkeneko lanak “Estatu kolpea” du izenburua. Lan hau […]\nVenezuelara begira dago Euskal Herria ere goizeko gertaeren ondoren. Venezuelako gobernuak estatu kolpea indargabetzen ari dela adierazi du, eta herritarrak mobilizatzera deitu ditu Madurok. Baina zer da gertatutakoa? Zein estenatoki uzten du Venezuelan? Hedabideetatik iritsi diren informazioak sinesgarriak dira? Askapenako Izaskun Goienetxearekin hitz egin dugu. Entzun hemen!


XXVIII dFERIA, Arte Eszenikoak - Donostia Kultura\nXXVIII dFERIA, Arte Eszenikoak\n2022 Mar 14 - Mar 17\ndFERIA ezinbesteko topaketa bilakatu da arte eszenikoen esparruan eta aukera ezin hobea antzerki eta dantza zaleek hemengo, estatuko eta nazioarteko eszenak dakarren onenaz gozatzeko. Edizio honetan Oreka izango da gai nagusia eta genero guztiak bilduko ditu, hasi komediatik eta zirkuraino edota dantza esperimentaleraino.\nBi indar edo gehiagoren arteko oreka. Harmoniako zirkunstantzia espazio fisiko batean, edo baita pertsona baten barruan ere. Kudeaketa eraginkorrak oreka finantzarioa sortzen du, adibidez enpresa batean. Botereen oreka, politikan. Ingurumenarekiko harmoniak eta osasun mentalak oreka emozionala sortzen dute. Oreka soka estuan edo, besterik gabe, ibiltzen garenean. Zutik gaudenean oreka estatikoa, adibidez. Ordena gordetzeko joera duten sistema biologikoen oreka-egoera. Aldaketa handi eta bapatekoek oreka apurtzen dute eta sistema ekologikoa kaosean murgiltzen dira. Zer da oreka eta bere garrantzia? Garrantzitsua al da egonkortasuna lantzea? Zenbateraino dira erabakigarriak oreka-nahasteak?


Free chat Lagunes (eskualde des). Ausazko arrotz doan txateatu berehala Lagunes (eskualde des) tik.\nFree chat Lagunes (eskualde des)\nOngi etorri Chatroulette Lagunes (eskualde des)Edozein lekutan, munduko pertsona aleatory bat konektatzeko. Chatroulette Lagunes (eskualde des) dezakezu honako aukeren artean aukeratu:- Guztiak pertsona mota Lagunes (eskualde des) doan Txata. Zehaztu behar du, eta 'Ezarpenak' joan.- The 'bideo' moduan webcam Txateatu.- The 'mikro' moduan mikrofono Txateatu.- Txata ez mikro eta 'testua' moduan bideo gabe anonimoki.- Spy beste anonimoki onartzen bada hizketaldiak.- Ez baduzu nahi spied beharreko aldatu 'ezarpenak' atalean.Sakatu 'F2' hasteko, edo egin klik 'start'.\nLagunes (eskualde des) hirien zerrenda:


Baserrira buelta, krisitik ihesi bizimodu bat eraikiaz - GARA Contact : RSS : Select language:\nnekazaritza bizitoki eta lantoki Baserrira buelta, krisitik ihesi bizimodu bat eraikiaz\nBaserrian eta baserritik bizitzea. Horixe da Aritz Ganboak, Arantxa Garaiburuk eta Igor Mendiolagaraik egindako hautua. Erabaki ausarta hartu zuten, baserriko lanak eskatzen duen esfortzuagatik batetik eta, bestetik, gaur egungo egitura sozioekonomikoan tokirik ez duen aukera gisa ikusten delako zenbaitetan. Hala ere, esaerak dioen bezala, «gustuko tokian, aldaparik ez», eta, nork bere martxan, hirurek lortu dute euren proiektua aurrera ateratzea. Are gehiago, «bizimodu bat» eraiki duten ziurtasuna dute.\nProtagonista bakoitzak du bere istorioa, baina oinarri bera dute. Ez zuten lantegi batean lan egin nahi, ezta negozio izugarririk bilatzen ere, lurra landuz bizi eta emaitza gizarteratzea baizik. Bide horretan, familiako ohiturari eutsiz, gazta egiteari ekin zioten Ganboak eta Garaiburuk. Mendiolagaraik aldiz, gurasoen baserrian lantzen duen ortuko barazki eta frutak saltzen ditu.\nHirurek dute atzean baserriari lotutako familia, eta egitura horri eutsiz abiatu dute euren egitasmoa. Izan ere, nekazari gazteei lanean hasteko diru-laguntzak badauden arren, hutsetik hasteko egin beharreko inbertsioa handia da. Horregatik, abantaila handia da azpiegitura minimo bat edukitzea abenturan aurrera egin ahal izateko. Hortik aurrera, «zergatik ez hartu serioski eta gure bizimodu bihurtu?», galdegin du Ganboak.\nHerrian bizitzetik, herriaz bizitzera\nDuela bost urte hasi zen Ganboa arruazuarra artzaintzaren arloan lan egiteko aukerari bueltak ematen. 29 urte zituen orduan eta Aitor Kanpion (25 urte) lehengusuarekin batera «kapritxorako» 30 bat ardi zituen. Lan munduan hasi berriak ziren, aurretik lanposturen bat edo beste izan zuten, baina finkotasunik gabe. «Arruazu bezalako herri txiki batean bizi zaitezke fabrika batean lan eginez, baina guk beste zerbait bilatzen genuen», aitortu du Ganboak. Beraz, afizioa ofizio bihurtzea erabaki zuten.\nGaur egun, 300 ardi dituzte Aralarko larreetan eta Albi gaztandegiaren jabe dira. Horretaz gain, ibilbideak eta erakustaldiak egiten dituzte gaztandegian eta inguruko mendateetan. «Hasieran gauza hauek beti dirudite ezinezkoak eta arraroak, baina hasi ahala jendea ezagutzen duzu eta gomendioak jasotzen dituzu; eta momentu batean erabakitzen duzu aurrera egitea besterik ez dagoela, beti dudetan ezin dela ibili eta apustua egin behar dela», azaldu du.\nLehenengo urratsetan Arantzazuko artzain eskolarekin, EHNE sindikatuarekin eta Sakanan lehen sektorean lan egiten duen jendearekin jarri ziren harremanetan proiektua diseinatzeko. Argi zeukaten ez zutela soldata soil bat edo aberasteko bide bat bilatzen, «bizimodu bat» baizik. Ganboaren ustez, lanbide bat izatetik haratago, filosofia bati jarraitu behar dio nekazaritzak. Bere proiektuak irizpide jakin batzuei jarraitzen diela baieztatzen du. Hain zuzen ere, herrian bizitzea eta inguruneari lotuta egotea.\nLehen sektorean muturreko bi errealitate existitzen direla ohartarazi du: eredu industriala batetik eta artzaintza bestetik. «Batak aberasteko aukera ematen dizu eta besteak bagenekien ez zigula sekula aukera hori emango. Baina bai bizitzekoa», baieztatu du. Hortaz, Aralarko larreetan hezten dituzten 300 ardi buruekin, Idiazabal sor-markako gazta ekoizten dute eta salmenta zuzenaren bitartez komertzializatzen dute Iruñeko hiru salmenta puntutan.\nEkoizpen eta salmenta eredu jasangarrian sinesten dute. Horregatik, abeltzaintza estentsiboa egiten dute; hau da, ingurunearen kudeaketan eragiten duena. Bestalde, Artzai Gazta elkarteko kide dira, gaztaren produkzioa artzaintzan eta artisautzan oinarritzen dela bermatu nahian. Hortaz, ezin dituzte produkzio handiak egin (13.000 kilo gehienez) eta euren ardien esnearekin egina izan behar du. Nahiago dute enpresa txiki eta jasangarri bat, industria handi bat baino. Izan ere, «1.000 ardi izan daiteke, enpresa bat lanpostu asko eta kaskarrekin, edo izan daitezke 100 ardiko hamar esplotazio txiki».\nIldo horretan, «merkataritza gardena» hedatzen ari dela uste du Ganboak. Jendeak erosten dituen elikagaien jatorriagatik arduratuago sumatzen du, eta horregatik uste du salmenta zuzena bultzatu behar dela. «Fase bat pasatu dugu kontsumo arduragabeari begira eta orain kontsumo arduratsuaren irizpideak txertatzen ari dira; hain zuzen, elikadura arduragabe baten ondorioz sortu izan diren egoerengatik», ohartarazi du.\nOinarri xumearekin ekin zioten bideari bi gazte sakandar hauek, baina lanak ematen duen esperientziarekin ikasten ari dira eta, aldapak aldapa, ez dira hartutako erabakiaz damu.\nLan finkoa utzita, aldaketa bila\nAurrekoak lan munduan hasi berriak baziren, kontrako ibilbidea egin zuen Arantxa Garaiburu 41 urteko berastegiarrak. Erizain ikasketak egin zituen eta lanpostua zeukan Osakidetzan. Ospitaleko lana Gipuzkoako Diputazioan adinekoen zaintza arloan zeukan lanpostuarekin uztartzen zuen, duela zazpi urte panorama erabat aldatu zitzaion arte. Ardiak eta gaztandegia zituen osaba gaixotu zitzaion eta bere senarra hasi zen eguneroko lanean laguntzen, azkenean ardura guztia bere gain hartu arte. Ardiak zaindu eta gazta egiteko, ordea, bi lagun behar zirela ikusi zuten. Beraz, Garaiburuk Osakidetzako lana utzi zuen. Hasieran Aldundiko lana mantendu zuen, baina urte baten buruan lan hori ere utzi zuen eta buru- belarri hasi zen gaztandegian.\n«Aldaketa bat behar nuen», aitortu du erabakiaren zergatiaz galdetzean. Urteen poderioz, erizain lana gogorra egin zitzaion eta ez zegoen erabat gustura. Horregatik, etxean bertan zeukan aukerari heldu zion. «Oso ondo etorri zait aldaketa hau. Ez dut aurrekoa faltan botatzen eta, oraintxe, ez nintzateke bueltatuko. Egungo egoera ikusita uste dut aukera ona egin nuela», dio.\nOrain daraman bizimoduak ez du zerikusirik aurrekoarekin. Ospitaleko uniformea 350 ardi eta gaztandegiko amantalagatik aldatu du. Senarra ardien zaintzaz arduratzen da eta berak «esnetik aurrerako lana» egiten du; gaztaren ekoizpena eta salmenta alegia. Larunbatero, Tolosako ferian dauka zita eta, gainontzean, gaztaren inguruan egiten diren azoka berezietara joaten da. Horretaz gain, zenbait harategitan ere saltzen du gazta, beti ere salmenta zuzenean oinarrituta.\nBereziki eskertzen duen zerbait da lanbide honek jendearekiko eskaintzen dion hartu- emana. «Nire gazta gustuko dutela esaten badidate, horrekin pozik nago. Lan onek jendearen onespena ematen dit», azaldu du.\nDena den, aitortzen du dena ez dela urre kolorekoa. Astelehenetik igandera lan egitea eskatzen duen ogibidea da eta oporrak hartzeko aukera gutxi ematen du. Gainera, hilabete bukaeran ez dauka soldata finkorik. Horri gehitu behar zaizkio, krisiaren ondorioz pairatzen dituen arazoak. «Erosle batzuek produktua garestia dela diote; etor daitezela nirekin niri zenbat kostatzen zaidan ikustera. Pentsuen prezioa etengabe igotzen digute, BEZa ere gora doa... dena gora doa», salatu du.\nEgoera horren aurrean, sektoreak bi aurpegi dituela uste du. Alde batetik, nekazaritzatik bizitzea posible dela uste du. Ostera, oinarrizko azpiegitura bat izan ezean, zaila iruditzen zaio sektorean ezartzea. «Beharrezkoa da gazteak sartzea, baina ez dakit zer esan, zaila ikusten dut», onartu du etsita.\nZorte itzela eta, aldi berean, ardura\nHamabost urte lanpostutik lanpostura, industriatik ostalaritzara, igaro ostean, gurasoen baserrira itzultzea erabaki zuen Igor Mendioalagaraik 2009an, 36 urte zituela. Betidanik izan du lotura nekazaritzarekin, boladaren bat edo beste kenduta gurasoen baserrian bizi izan baita. Lanpostu egonkokorrik ez zuenez, baratze ekologikoari buruzko ikastaro batean eman zuen izena EHNEren bitartez eta nekazaritzara behin betiko jauzia eman zuen.\nOrdutik, Nekasare elkartearen bitartez hasieran eta bizilagunekin elkarlanean orain, Kastorrena baserriko baratzean lantzen dituen barazki eta fruituak saltzen ditu. Bilboko Zazpi Kaleetan hasi zen astero saskiak banatzen, baina esperientziak erakutsi zion lurrak ahal duena ematen duela eta talde txikiagoekin lan egitea erabaki zuen.\nBaserrira bueltatzeak lanpostu bat eskaini dio, baina baita «bizitzeko era bat». Bereziki zorionekotzat du bere burua, bera hasi aurretik gurasoek lan handia zutelako egina. Aldi berean, ardura handiagoa sumatzen du bere gain, baserriari eutsi nahi baitio.\nHirurek uste dute, nolabait, krisiak eragin duela baserrira itzultzeko joera. Mendiolagarairen kasuan, ez da bera bakarrik bueltatu. Bost anai-arrebetatik hiru dira arrazoi ezberdinak direla medio gurasoen etxera itzuli direnak. Ganboaren ustez, jada existitzen zen bizimodu baterako itzulera da. «Krisiarekin aldaketa hori areagotu egin da, baina ez da ezer berria. Orain, berrasmatu behar ditugu gauza pila bat bide honetan suntsitu egin ditugulako», bukatu du.\nNekazaritzan hasi nahi duten gazteentzako diru laguntzak badauden arren, aurretik «koltxoi» bat izan ezean zaila gertatzen da, egin beharreko inbertsioa handia delako.


Sean Flynn - Wikipedia, entziklopedia askea.\nLos Angeles, 1941eko maiatzaren 31\nKanbodia, 1970eko apirilaren 6a (28 urte)\naktorea, fotokazetaria, argazkilaria, kazetaria, gerra argazkilaria, telebista-aktorea eta zinema aktorea\nSean Leslie Flynn (Los Angeles, 1941eko maiatzaren 31 - 1970eko apirilaren 6a desagertua eta legez hiltzat jo zuten 1984an) estatubatuar aktore eta fotokazetaria izan zen, Errol Flynn eta Lili Damita aktoreen semea. Dukeko Unibertsitatean ikasketa laburrak egin ondoren, 1960ko hamarkadara arte aktore izan zen. 1966an Vietnamera iritsi zen, Paris Matchek enplegatuta, eta Time Life eta United Press Internationalentzat ere lan egin zuen. 1967an Sei Eguneko Gerraren berri eman zuen eta 1968an Vietnamera itzuli zen.\nDesagertzea[aldatu | aldatu iturburu kodea]\n1970eko apirilaren 6an, kazetari batzuk Phnom Penhetik atera ziren Saigoneko prentsaurreko batera joateko. Sean Flynnek eta Dana Stonek motozikleta bidaiatzea erabaki zuten, besteekin limusinan joan beharrean. Jakina da Vietcongeko gerrillariek atxilotu zituzten errepide-kontrol batean. Hainbat iturriren arabera Khmer Gorriek hil zituzten. Bere amak 1984an hiltzat jotzea lortu zuen.\nThe Clash taldearen "Sean Flynn" abestiak bere historia kontatzen du. Flynnek ere paper nagusi bat du Michael Herren "Dispatches" liburua.\nThe Errol Flynn Theatre (1956ko Telesaila) - "Strange Auction" atala\nFive Ashore in Singapore aka Singapore, Singapore (1967)\nDuke Unibertsitateko ikasleak\nOrriaren azken aldaketa: 29 martxoa 2021, 17:47.


Dantza Zirkuituak “Sareak” eta “Martin Zalakain” lanak proposatuko ditu asteburuan — dantzan.eus\nHemen zaude: Hasiera › Hemeroteka › Dantza Zirkuituak “Sareak” eta “Martin Zalakain” lanak proposatuko ditu asteburuan\nDantza Zirkuituak “Sareak” eta “Martin Zalakain” lanak proposatuko ditu asteburuan\nAsteburu honetan, XIV. Dantza Zirkuituak Andoain eta Arrasatera eramango ditu ikuskizunak.\nHala, gaur, maiatzak 31, 21:30ean, Andoaingo Bastero Kulturgunean, Sareak obra eramango du oholtzara Organik dantza-antzerki taldeak. Eta bihar, ekainak 1, eta Argia Dantza taldearen eskutik, Martin Zalakain antzezlana aurkeztuko da Arrasateko Amaia Udal Antzokian, 19:30ean.\nSareak antzezlanak, sareak egiten eta konpontzen dituzten emakumeen bizitza kontatzen du, eta bost emakume protagonistek arrantza-portuetara eramango gaituzte, une “intimo” eta “groteskoen” artean, begirada ironiko batetik.\nMartin Zalakain obrak aldiz, gazte euskaldun baten pasartea kontatzen du: “Mutil bihurria da. Ama hil ondoren, Migel Tellagorri zahar ostatuzaleak hezitzen du. Karlos Ohando herriko jauntxoa gorrotatzen du. Ohando Martinen arrebaren atzetik dabil eta honek engainatu ez dezan, Martinek bere laguna den Bautista Urbiderekin ezkontzea lortzen du. Senar-emazte berriak Zaro izeneko Iparraldeko udalerri batera bizitzera joango dira, baina gerora Bautista Martinekin batera abenturetan murgilduko dira”.\nInformazio mgehiago, hemen.


topic_facet:"Mekanizazioa (Heziketa Zikloa). Erdi maila" topic_facet:"Elektrizitatea eta automatismo elektrikoak (Modulua)" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Elektrizitatea eta Elektronika (Lanbide Arloa)" topic_facet:"Sistema automatizatuak (Modulua)" author_facet:"Urresti, Igor" genre_facet:"Curriculumeko baliabideak"\nProposatutako gaia: Mekanizazioa (Heziketa Zikloa). Erdi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Elektrizitatea eta Elektronika (Lanbide Arloa) Proposatutako gaia: Sistema automatizatuak (Modulua) Egilea: Urresti, Igor Generoa / Forma: Curriculumeko baliabideak\n3 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 3 Fabrikazio Mekanikoa (Lanbide Arloa) 3 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila Gehiago ... 3 Galdaketa eta pulbimetalurgiaren bidezko produkzioa (Heziketa Zikloa). Goi maila 3 Instalazioa eta mantenimendua (Lanbide Arloa) 3 Lanbide Heziketa 3 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 3 Muntaia- eta mantentze-lan elektriko/elektronikoak (Modulua) Sistema automatizatuak (Modulua) 2 Linea automatizatuen muntaia- eta mantentze-lanak (Modulua) 2 Sistema sekuentzial programagarriak (Modulua) 1 Fabrikazioaren Automatizazioa (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Lan giroko harremanak (Zeharkako Ikasgaia) 1 Linea Automatizatuen Eroapena eta Mantentze Lanak (Modulua) 1 Mekatronika Industriala (Heziketa Zikloa). Goi maila 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema elektroteknikoak eta automatizatuak (Heziketa zikloa). Goi maila Guztiak ikusi ... gutxiago ...


Sagunto (katalanez Sagunt, gaztelaniaz Sagunto) Valentziako Erkidegoko udalerria da, Camp de Morvedre eskualdean eta Valentziako probintzian kokatua. Eskualdeko hiriburua eta probintziako laugarren hiririk populatuena da. Bere izen historikoa, Morvedre, eskualdeari eman izan zaio. 63.359 biztanle zituen 2007an. Mediterraneo itsasoaren ertzean dago.\nSagunto (katalanez Sagunt, gaztelaniaz Sagunto) Valentziako Erkidegoko udalerria da, Camp de Morvedre eskualdean eta Valentziako probintzian kokatua. Eskualdeko hiriburua eta probintziako laugarren hiririk populatuena da. Bere izen historikoa, Morvedre, eskualdeari eman izan zaio. 63.359 biztanle zituen 2007an. Mediterraneo itsasoaren ertzean dago. Altzairugintza izan da ekonomia-jarduera nagusia baina 1983. urtean itxi zuten altzairu-lantegia. Fruituak (laranjak, limoiak) eta mineralak (ikatza) esportatzen dira portutik. Iberiako hiri zaharra da, eta antzinako monumentuak ugariak dira. Aipagarriak dira erromatarren garaiko antzokia, zirkua eta hilerria, harresiak, XIV-XV. mendeetako Santa Maria eliza gotikoa eta hiriko museoa. (eu)\nLocalització de Sagunt respecte del Camp de Morvedre.png\nSagunto (katalanez Sagunt, gaztelaniaz Sagunto) Valentziako Erkidegoko udalerria da, Camp de Morvedre eskualdean eta Valentziako probintzian kokatua. Eskualdeko hiriburua eta probintziako laugarren hiririk populatuena da. Bere izen historikoa, Morvedre, eskualdeari eman izan zaio. 63.359 biztanle zituen 2007an. Mediterraneo itsasoaren ertzean dago. (eu)\nSagunto / Sagunt (eu)


Clarins Aurpegiko maskara sendo sendagarria 75ml | Beautyshop.ie\nHasiera / Edertasunik gabeko edertasuna / Clarins Aurpegiko maskara sendo sendagarria 75ml\nZahartzearen aurkako aurpegi-maskara lasaigarria eta larruazala abantaila ugari eskaintzen dituena. 10 minututan zure aurpegia itxura gazteagoa da, leunagoa eta distiratsuagoa da. Larruazala lasaitzeko krema ehundura berezia du. 75ml\nZahartzearen aurkako aurpegi-maskara lasaigarria eta larruazala abantaila ugari eskaintzen dituena. 10 minututan zure aurpegia itxura gazteagoa da, leunagoa eta distiratsuagoa da. Larruazala lasaitzeko krema ehundura berezia du.


Irekia Eusko Jaurlaritza - Gobierno Vasco :: 112 larrialditarako telefonoak 2011. urtean 1.300.000 dei inguru izan zituen eta 167.000 gertakariri\n112 larrialditarako telefonoak 2011. urtean 1.…\n112 telefonoak, Larrialdiei Aurre Egiteko eta Meteorologiko Zuzendaritzari atxikia, EAEn 2011. urtean 1.300.000 dei inguru izan zituen eta 167.000 gertakariri erantzun zien. Dei gehienak honetarako izan dira: arriskuak antzemateko, bidezaintza, larrialdi medikuetarako, pertsonen istripuetarako, trafikorako eta bide segurtasunerako.\n2011. urtean jasotako datuak, 2010ean jasotakoekin (1.200.000 dei eta 180.000 gertakari) alderatuta oso antzekoak dira, gaur Pasaian egindako prentsaurrekoan jakinarazi dituzte. Prentsaurrekoa 112 Nazioarteko eguna ospatzeko egin da; bertan, Raul Fernandez de Arroiabe, Herrizaingo Saileko sailburuordea, eta Pedro Anitua, Larrialdiei Aurre Egiteko eta Meteorologiako zuzendaria, egon dira.\nAurten, prentsaurrekoan, biek udal-boluntarioen lana nabarmen nahi izan dute. Udal- boluntario batzuk gaur Pasaiako Euskadi Etorbidean elkartu dira eta beraien lana erakusteko jarduera bat egin dute.\n112 larrialdietarako telefonoaren Nazioarteko eguna otsailaren 11n (urteko 2.hileko 11. eguna) ospatuko da Europar Batasun osoan. Nazioarteko eguna ospatzeko helburu nagusiak hauexek dira: alde batetik, herritarrei gogoraraztea 112 telefonoa Europar Batasuneko herrialde guztietarako dela eta martxan dagoela; eta bestetik, telefono-kabina batetik, telefono mugikor batetik edo telefono finko batetik erabil daitekeela\nHemen herritarrei zerbait gertatuz gero, telefono hau gogoratzen dute, baina %76k ez daki Europan ere erabil daitekeela. Hori horrela, istripu bat izanez gero edo istripu bat ikusiz gero, Europar Batasuneko gainontzeko herrialdeetan ez lukete jakingo nora deitu\nBeraz, hori zuzentzeko, beharrezkoa da herritarrei zabaltzea, argi eta garbi, Europar Batasunean 112 telefonoa ezartzeak posible egiten duela hor dabiltzan milaka pertsonak (turismoa dela, negozioak direla,...) telefono zenbaki bakarra gogoratu behar dutela Larrialdi zerbitzuak eskatzeko.\n2011n erantzundako gertakarietatik %18,95 arriskuak prebenitzeko (bidezaintza) izan dira, % 18,34 larrialdi medikuetarako, %16,22 pertsonen istripuetarako, %13,03 trafikorako eta bide segurtasunerako, eta %10,07 herritarren segurtasunerako.\nHerrizaingo Saileko sailburuordeak, Raul Fernandez de Arroiabek, SOS Deiakeko zentroek egindako lana goraipatu du. Horiek 112 deiak kudeatzeko eta erantzuteko ardura dute; "izan ere, profesional hauek parte-hartze agentziei eta koordinatzaileei jakinarazi baino lehen, lehendabizi dei egiten duten pertsonekin hitz egiten dute; bigarrenik, gertatutakoa aztertu eta non gertatu den jakin; eta azkenik benetako beharrak zein diren baloratzen dute egoera".\n"Sailburuordeak nabarmendu du 112 gure salbamendu-zenbakia dela. Herritarren zerbitzurik demokratikoena eta unibertsalena da; izan ere, erantzunik azkarrena eta eraginkorrena eskaintzen du gerta daitekeen edozein gertakariri erantzuteko, ez du inor baztertzen."\n112 Euskadin 1998an martxan jarri zen, 088 ordezkatu zuen. Telefono hori abian jarri zen Espainiako Gobernuak erabaki zuenean bere Araudian sartzea Europako larrialdietarako telefono bakarra ezartzeko erabakia\nLarrialdiei Aurre Egiteko eta Meteorologiako zuzendaria (IX legealdia)


Internetek badu generoa: "Non dago emakumea ingurune digitalean?" - Sustatu.eus - Teknologia albisteak\n2017-03-07 : 15:01\nEmakumezkoen presentzia Interneten nahi baino txikiagoa da. .EUS komunitatearen baitan ere egoera ez da hobea. Emakumeak interneten duen presentzia neurtu du PuntuEUS Behatokiak. 2016ko emaitzen aurkezpenarekin batera mahai-ingurua egin zuten Martin Ugalde Kultur Parkean, datuak aurkezteko eta egoeraz hausnartzeko. Parte-hartzaileak: Edurne Larraza, Lorea Argarate, Lore Martinez Axpe eta Eli Pombo. Lorea Arakistainek zuzendu zuen solasaldia. Hemen duzuen bideo osoa.\n.EUS domeinuak 15 euroan emakumezkoentzat\n.EUS Domeinu-izenak erregistratzen dituztenen artean %25 baino ez dira emakumeak. Eta .EUS emakumeona ere bada. Horregatik, PuntuEUS Fundazioak, bigarren urtez jarraian, bere alea jarri eta komunitatera sarbidea erraztu nahi digu emakumeoi. Horretarako, deskontu kode bat sortu du guretzat, nahi dugun domeinu-izena merkeago, 15 euroan, eskuratu dezagun.


SR. CHINARRO + BAOBABS WILL DESTROY YOUR PLANET - Zentral Pamplona\nSR. CHINARRO + BAOBABS WILL DESTROY YOUR PLANET\nH:iH:iSR. CHINARRO + BAOBABS WILL DESTROY YOUR PLANETH:i - H:i\nAntonio Luquek Sr. Chinarro 1990ean sortu zuen y Espainiako musika independientearen bide-erakusle, poparen ahost printzipal eta azken hamarkadetako abesti-idazle hoberena kontsideratzera eraman duen bidea hasi zuen. Momentu hauetan bere\nAntonio Luquek Sr. Chinarro 1990ean sortu zuen y Espainiako musika independientearen bide-erakusle, poparen ahost printzipal eta azken hamarkadetako abesti-idazle hoberena kontsideratzera eraman duen bidea hasi zuen.\nMomentu hauetan bere album berriaren grabaketan murgilduta dago El Fargueko (Granada) Refugio Antiaereo estudioetan eta J., Los Planetaseko burua, ekoizle bezala. Oraingoan Antonio laguntzen duen taldeak Granadako Pájaro Jack musikariez osatuta dago, baita ere bere giran egongo direnak. El Segell de Primavera izango da diskoa argitaratuko duena, 2015. urtetik taldea kudeatzen hasi zena.\nBestalde, Baobabs Will Destroy Your Planet talde iruindarrak bere diska aurkeztuko du gau honetan. Baobabs Will Destroy Your Planet 2014ko urrian jaiotako taldea da euskarazko musikan panorama berri bat gehitzeko helburuarekin. Bere ibilbidea hasi eta hilabetera 2015ean mugitzeko balio izan dion EPa grabatu zuen. Gainera, Bilboko Kafe Antzokiak Euskadi Gazteko maketa lehiketaren sari berezia eman zien. 2016ean bere lehen diskoa grabatzera sartuko dira Londreseko Abbey Road estudioetan hain zuzen, Iñaki Llanerak ekoiztuko duena. Honekin estudio famatuetan grabatuko duen lehenengo euskal taldea izango da.\n¿Presaka zabiltza kontzertura iristeko? ¿Ez dakizu non afaldu? Plan bat proposatzen dizuegu: afari bat erantsi zure sarrerari 12€ren truke: hanburgesa, patatak eta garagardo kainoia. Bonoa erosterakoan zure afaltzeko lekua automatikoki erreserbatuko da 20:30rako.


Bizkaiko arkitektoek BIA Saria emango diote gaur gauean Norman Fosterri |URBAN REGENERATION FORUM – BIA- Bilbao Bizkaia Architecture\nBizkaiko arkitektoek BIA Saria emango diote gaur gauean Norman Fosterri\nSep 26, 2014 | Prentsa aretoa\nGolardo honen bidez, arkitekto ingelesak Bilboko hiri-birsorkuntzari egindako ekarpena aldarrikatu nahi da\nGuggenheim Museoan antolatuko den BIA Saria emateko ekitaldiak amaiera ezin hobea emango dio kultur jardueraz betetako hilabeteari. Programa honen barruan, Naxako geltoki zaharrean egindako “behin-behiko egokitzapena” ikus daiteke oraindik, baita erakusketak, eraikin bereizgarrietarako bisitak eta haurrentzako tailerrak ere\nBIA (Bilbao Bizkaia Architecture) plataformak lehen BIA Saria emango dio GAUR GAUEAN Norman Fosterri, egunotan egin duen nazioarteko biltzarra ixteko. Arkitekto ingelesa Bilboko metroaren diseinuaz arduratu zen, eta hiriaren birsorkuntzari egindako ekarpen garrantzitsuagatik sarituko dute. Saria emateko ekitaldia 21:30etan hasiko da Guggenheim Bilbao Museoan.\nSaritutakoa nazioarteko arkitekto garaikiderik ospetsuenetakoa da. Fosterren (Manchester, 1935) lanak era askotako sariak lortu ditu, hala nola, 1990eko Mies van der Rohe Arkitektura Garaikideko Saria, American Institute of Architects (AIA) delakoaren 1994ko urrezko domina, 1999ko Pritzker Saria eta 2009ko Arteen Asturiasko Printzea Saria. Manchesterreko Unibertsitatean arkitektura ikasketak hasi eta Yaleko Unibertsitateak osatu zituen. Ingalaterrara itzulita, Team 4 arkitektura-estudioa sortu zuen 1964an. Hiru urte beranduago, 1967an, Foster Associates eratu zuen, non Richard Buckminster Fuller arkitektoarekin kolaboratzen zuen. Arkitektura-estudioa gaur egun Foster + Partners izenarekin ezagutzen da.\nFosterri BIA Saria emateko ekitaldiaz, amaiera ezin hobea emango dio kultur jardueraz betetako hilabeteari. Programa honen barruan, Naxako geltoki zaharrean egindako “behin-behiko egokitzapena” ikus daiteke oraindik, IGANDERA ARTE. Gainera, BIHAR, LARUNBATA, BISITA TEKNIKOEK Bilboko hirigintza modernoko eraiki bereizgarrienetako bi ezagutzeko aukera eskainiko dute: Naturgasen egoitza berria (IMB Arquitectos-eko Gloria Iriarte, Eduardo Múgica eta Agustín de la Brena arkitektoena) eta IMQ Zorrotzaurre klinika, Carlos Ferrater, Luis Domínguez eta Alfonso Casaresena.\nHorrez gain, Bizkaiko arkitekturaren azken hamarkadako giltzarrizko lanen erakusketa bisita daiteke (Metro Bilbaoren Casco Viejo, Abando, Moyua, Indautxu eta San Mameseko geltokietan), baita Imanol Ordorika Bengoetxearen omenezkoa ere, EHAEOren Bizkaiko Ordezkaritzan.\nEHAEOren Bizkaiko Ordezkaritzan bertan, bihar, larunbata, 12:30etan, Luis Fernández-Galianok, Madrilgo Unibertsitate Politeknikoko Arkitektura Eskolako irakasle eta AV/Arquitectura Viva aldizkariaren argitaratzaileak jendaurreko hitzaldi batez aurkeztuko ditu biltzarrean bildutako ondorioak. Bitartean, etxeko txikienek, Ordezkaritzak bihar eta igandean arkitekturarekiko interesa eta jakinmina pizteko antolatuko dituen haurrentzako tailerrez gozatzeko aukera izango dute. 10:30etatik 12:30etara bitartean, 3 eta 9 urte tarteko neska-mutilek beren auzoak diseinatzeko aukera izango dute ipuinetan inspiratutako jolas desberdinen bitartez. Parte-hartzea doakoa da, baina derrigorrezkoa da aldez aurretik 946 077 461 telefonoan izena ematea.\nJoan den udazkenean, Euskal Herriko Arkitektoen Elkargo Ofizialaren (EHAEO) Bizkaiko Ordezkaritzak bere profesionalen erakusleiho izango den plataforma baten sorrera bultzatu zuen. Hauxe da proiektuaren filosofia: Bilbo eta Bizkaiko eraldaketa eta espiritu ekintzailea eta horrek daukan nazioarteko dimentsioa eraikuntzako sektore estrategikoarekin uztartzea, horri atxikitako zerbitzu profesionalen bertako enpresa-ehunaren kalitatea azalduz. Ideia hau, lanbidearen erronkei nazioartekotzea, trukea eta herritarren partaidetza bezalako kontzeptuetatik aurre egitearen alde apustu eginez abiarazi da.


Maiatzaren 20a egun seinalatua Saharako herriarentzat | Askapena\nMaiatzaren 20a egun seinalatua Saharako herriarentzat\nOT, 05/20/2011 - 07:43 — admin\nMaiatzaren 20a egun esanguratsua da oso saharar herriarentzat. Egun honetan baina 38 urte lehenago lehen ekintza armatua burutu baitzuen espainiarren hatzaparretatik askatu nahi zuen askatasun mugimenduak: Frente Polisarioak. Lehen ekintza armatua desertuan burutu zuten, koloniak bertan zuen postu militar baten aurka hain zuzen. Ondoren piskanaka espainiar inperialisten presentzia galtzen joan zen eta kostaldean batu ziren indar okupatzaileak.\nEz zen hala ere lehen askapen mugimendua izan Frente Polisarioa. Izan ere, 1969an Sanguia el Hamra eta Rio Oro ren askatasunerako erakundea sortu baitzuten, besteak beste, Mohamed Sidi Brahim Basir, Basiri bezala ezagutzen den aktibista desagertuak. Bide baketsuen bitartez, independentzia lortzea zuen helburu, batez ere El Aioun inguruan sorturiko mugimenduak. 1970eko ekainaren 17an, kanpaleku manifestaldi bat burutu zuten, herri honetan bertan, ondorioak ordea, ez ziren hain baketsuak izan. Espainiako legioak gogor egin zuen beraien aurka, 40 hildako baino gehiago utziz, zaurituak ehunka batzuk eta tartean lehen desagertuak. Basiri bera orduan atxilotu zuten eta gaur arte inork ez du jakin zer egin zuten berarekin. Bide baketsuak berriz ere erantzun militarra eta errepresiboa jasan zuen.\nIzan ere ez da bidea edo modua sarri zigortzen den bakarra, asmoa eta ideia bera zigortzen da, bide batean edo bestean eta sahararrek ongi dakite hau, gainerako herri zapalduok bezalatsu. Bide baketsuak indarra galdu zuen beraz 70eko hamarkada hasi berrian eta estrategia politiko armatua gailendu zitzaion. Egun, paradoxa bat dirudien arren, sahararrak 2010eko kanpaleku baketsu bat burutu zuten azaroan, esan beharrik ez dago zein izan zuen ondorioa. Egunotan berriz ere armak hartzearen bideak indarra hartu du berriz. Ez da jadanik gazteen edo gazteenen kontu bat indarrera jotzea, gero eta zabalduago dagoen asmoa da, bai errefuxiatu guneetan eta baita lurralde okupatuetan ere.\nHistoria errepikatu egiten da sarri, eta hona hemen antzekotasun handiko gertaerak hamarkada batzuk atzera eginik ere. Generazio berri bati, berriz ere bide baketsuetan hasitako bidea, zapuztu, kolpatu eta akabatu zaio, oraingoan Marokoko indarren aldetik.Urte hauetan izugarri aldatu da ordea testuingurua, Argeliaren babesak ez du ordukoaren antzik eta kolono marokoarrak sahararrak baino gehiago dira jadanik mendebaldeko Saharan, urteetako desgastea... Hala ere, errepresioak errepresio bizirik dirau oraindik askatasunaren desirak eta hartzen duten bidea hartzen dutela, berau herri honi dagokion erabakia baita, guk babesten jarraitu behar ditugu, herri zapaldu garelako eta euskaldunok gure askatasuna lortzeko bidean egonik ere, inoiz herri bat ez delako aske izango, munduan beste herri bat zapaltzen duten heinean.


Edari gozoak, fruktosa eta tantarekin | Consumer\nEdari gozoak, fruktosa eta tantarekin\nFruktosa, frutetako azukre naturala eta zenbait industria-produkturen ohiko gozagarria gehiegi izateak handitu egiten du azido urikoaren maila, eta horrek tanta-arriskua dakar.\nTanta artikulazio-eritasun degeneratiboa da, 35 urteren ondoren garatzen dena. Herritar helduen %1,3 eta %3,7 artean eragiten du, eta ohikoagoa da gizonezkoetan. Jakina da hezueriarekin batera izaten diren artikulazioetako minaren erasoak minda, koipe eta alkohol ugariko elikadurarekin, gehiegizko pisuarekin eta zenbait botikarekin lotzen direla. Era berean, fruktosa asko irenstea da azido urikoa eta tanta-arriskua nabarmen handitzen dituen beste osagai bat. Bestalde, azken urteetan, hiru gene identifikatu dira, eta, horiekin batera, artritis mingarria izateko arriskua areagotzen dute, eta beste gaixotasun batzuen (diabetea, hipertentsioa eta dislipemiak) ondoriozko kasuak diagnostikatzen dira.\nEdari gozoak, fruktosa eta tanta\nAmerican College of Rheumatologytik jakinarazi dutenez, fruktosadun edari gozoen kontsumoaren eta azido urikoaren maila serikoen igoera adierazgarriaren arteko erlazio positiboa aztertu duen azterketa epidemiologiko handienaren berri eman dute. Azido urikoa 7 mg/dl-tik gorakoa da gizonetan, eta 5,7 mg/dl-tik gorakoa emakumeetan. Azterketa “Osasunaren eta Nutrizioaren Hirugarren Inkesta Nazionalaren (NHANES III)” barruan sartzen da. 1988 eta 1994 urteen artean egin zen, eta 20 urtetik gorako 14.761 gizonek eta emakumek hartu zuten parte.\nOndorio garrantzitsuena da elkarteak ez zuela loturarik izan dietarekin eta hiperurizemia izateko beste arrisku-faktore batzuekin, hala nola adinarekin, sexuarekin, gorputz-masaren indizearekin, alkoholarekin, giltzurrun-funtzioarekin, hipertentsioarekin eta diuretikoen erabilerarekin. Fruktosa duten edari gozoen artean, fruta-zukua duten likidoak daude (fruktosa fruten azukre nagusia da); beste batzuek, berriz, gozagarri hori eransten dute azukrearen ordez (sakarosa), zapore gozoa edo fruta industrial edo naturalen zukuak areagotzeko.\nSaiakuntzan frogatu zen fruktosa duten edarien eragin hiperurizemiatzailea handiagoa zela gizonezkoetan emakumezkoetan baino, eta, autoreen arabera, hormona sexualen arteko desberdintasunen ondorio izan liteke, animaliekin egindako azterketetan identifikatu den aldea.\nHistoria duen dieta\nDuela ehun urte baino gehiago, 1893an, William Osler mediku estatubatuarrak fruktosa gutxiko dieta gomendatu zuen, tantaren prebentziorako eta tratamendurako. Azukrea ahalik eta gehien murriztea eta fruta gozoenak ez hartzea ere iradoki zuen. Hala ere, tantaren tratamendurako ohiko gomendio dietetikoak, batez ere, purinen eta alkoholaren murrizketa izan dira, baina fruktosa ugari duten elikagaiei ez zaie hainbesteko garrantzia eman, hala nola eztia, frutak eta produktu eratorriak, hala nola marmeladak, zukuak eta fruktosarekin gozatutako produktu industrialak (opilak, galletak, edariak, etab.). ).\nFruktosak azido urikoaren ekoizpena bultzatzen du AMParen ATParen degradazioa areagotzeagatik, azken hori azido urikoaren aitzindaria baita. Fruktosa duen edaria kontsumitu eta minutu gutxira azido urikoaren kontzentrazio plasmatikoa handitu zela eta, geroago, gernuarena.\nDieta hezueri-krisi akutuan\nTanta eraso akutuan dieta zorrotza oso labur aplikatzen da eta, bilakaera ona izan ahala, dieta orekatua eta banakakoa ezartzea gomendatzen da. Pertsona hiperurizemiarako tratamendu farmakologikoaren mende badago eta gehiegizko pisua edo obesitatea badu, gomendagarria da kaloriatan doitutako dieta orekatuagoa programatzea, pisua murriztu arte. Nabarmendu behar da tanta-krisi akutua janari oparo baten ondoren sor daitekeela, edo justu kontrakoa, barau-apaiz baten ondorioz.\nTanta-krisi akutuaren kasuan, dietoterapiaren oinarrizko ezaugarriak hauek dira:\nDietako purinak murriztea. Erraiak, haragia eta haragikiak, arrain urdinak, itsaskiak eta purina ugariko barazkiak (espinakak, zainzuriak, perretxikoak eta txanpinoiak, porruak, azalorea, errefauak) gutxiago kontsumitu behar dira, kopuru eta maiztasun aldetik.\nLekaleek purina ugari izaten dituzte, baina astean behin edo bitan jan daitezke.\nElikagaien koipeen kontsumoa ez gainditzea.\nKarbohidrato konplexuen kontsumoa handitzea, sinpleen eta koipeen aldean. Osoko zerealetan, fekuletan eta purina gutxiko barazkietan aberatsa den dietak gernuan uratoak irenstea sustatzen du.\nEz edan alkoholik. Kaloria hutsak ematen ditu, odolean azido urikoaren eta triglizeridoen ekoizpena areagotzen du (tanta duten pertsonen %75ek, gutxi gorabehera, hipertriglizeridemia izaten dute) eta, gainera, gernuaren bidez azido urikoa kanporatzea murrizten du.\nBehar beste likido hartu litiasia prebenitzeko, bereziki kalkulurik egin bada edo botika urikoagoak erabiltzen badira (gernuan azido urikoa gehiago kanporatzen da). Gernua alkalinizatzean, azido urikoaren disolbagarritasuna handitu egiten da, eta, ondorioz, ur bikarbonatatuak har daitezke.\nKontraindikatuta dago basa-ehizako haragia, azido laktikoaren kontzentrazioa dela eta, azido uriko bihurtzen baita.\nEz da komeni dietan eztia, marmeladak, fruktosarekin gozatutako produktu industrialak, zukuak eta fruta gehiegi egotea, fruktosan duten kontzentrazioa dela eta.\nAzido nukleikoak osatzen dituzten nukleotidoen oinarrizko osagaiak diren purinen metabolismoaren asaldura baten ondorioa da tanta. Horren ondorioz, odolean azido urikoaren kontzentrazio anormalak pilatzen dira, eta, horren ondorioz, urato monosodikoaren gatzak sortzen dira, eta horiek giltzadura txikietan eta inguruko ehunetan (tofoak) metatzen dira. Tanga horiek kalte egin diezaiekete kartilagoari, hezurrari eta artikulazioei, neurri egokiak aplikatzen ez badira.\nOdol-analisi arrunt bat nahikoa da azido urikoaren kontzentrazio serikoa ezagutzeko. Hiperurizemia garaiz diagnostikatzeko funtsezko datua da hori, hezueriaren aitzindari baita. Mina artritikoa da, eta, eskuarki, oineko behatz lodian (putzua) hasi eta hankatik igotzen den bat-bateko min-krisi gisa identifikatzen da. Hasierako min gehienak hiperurizemia urte batzuen ondoren gertatzen dira. Tanta modu isolatuan diagnostika daiteke, edo, eboluzioaren uneren batean, giltzurrun-litiasi urikoarekin (harriak giltzurrunean) edo nefropatia gotosoarekin (giltzurrun-alterazioa) batera.\nazido uriko fructosa-eu gota-eu hiperuricemia-eu purinak


Gune erresidentzialen dekretuak lan osasunerako eskubidea urratzen duela salatuko dugu bihar | LAB SINDIKATUA\nZerbitzu Publikoak Zerbitzu Soziokomunitarioa Gune erresidentzialen dekretuak lan osasunerako eskubidea urratzen duela salatuko dugu bihar\nGune erresidentzialen dekretuak lan osasunerako eskubidea urratzen duela salatuko dugu bihar\nAzaroak 8an, ostirala, 11:00etan, Bilboko ASEPEYO egoitzaren aurrean (Sabino Arana Etorbidea, 33-35) kontzentratuko gara.\nLAB sindikatuak urte asko daramatza Gizarte Zerbitzuen osotasunaren erregulazio egoki baten beharra salatzen. Erregulazioak ekarri beharko luke honako ratioa: arretarako beharrezkoa den kopurua, izaera presentziala eta kategoriak kontutan hartuko lituzkeena. Horrelaxe, erabileen beharrak eta langileen osasuna bermatuko lituzkeen zerbitzuen antolakuntza egokia jezarriko litzateke.\nPasaden uztailaren 31n, Eusko Jaurlaritzak gune erresidentzialen dekretua onartu zuen eta dekretuak honako gaiak erregulatzen ditu erresidentzietan: material kontuak, pertsonal kontuak eta homologazioa.\nGure eskaerak betetzetik urrun, dekretu berriak gaixotzen gaitu, gure osasuna arriskuan jartzen du. Jezartzen duen pertsonalaren ratioak, sektorea baldintza egokietan mantentzeko ezinbestekoa dena, ez du 98ko aurreko dekretua hobetzen, ez nahikoa da eta makinen antzera lanean eduki nahi gaitu.\nDekretuaren onarpenak jasangaitzak diren lan erritmoak eta arretarako behar den denbora murrizketa jezartzen ditu eta horren ondorio zuzenak dira gain-esfortsuak, antsietatea eta hezur-gihar lesioak…\nDekretuak gure lan osasunerako eskubidea urratzen du, publiko, doako eta unibertsala beharko lukeen zerbitzuaren titulardunen apustua negozioa bilakatzen denean, etekinak langileon gorputzetatik ateratzen direlako.


Urtarrilak 11: Maurice Duruflé | eleizaldemusika\nUrtarrilak 11: Maurice Duruflé\nMaurice Duruflé, organojole eta konpositore frantziarra, Louviers-en jaio zan 1902ko urtarrilaren 11ean, eta Louveciennes-en hil zan 1986ko ekainaren 16an.\nHaurtzaroan kantu korala, pianoa eta organoa ikasi ebazan, Ruaneko katedraleko koristen eskolan.\nHamazazpi urtegaz Parisera joan zan, organo ikasketak sakontzera, eta hamazortzi urtegaz kontserbatoriora sartu zan konposizioa, harmonia, fuga eta organoa ikastera.\nBere ibilbidean hainbat sari irabazi ebazan, bai kontserbatorioan, bai beste lehiaketa batzuetan.\n1947an bere lan ospetsuena idatzi eban, Requiem Opus.9, abesbatza, bakarlari eta oskestrarako.\nPosted by biotzf on 2014/01/11 in Efemeride musikalak, SARRERAK.


Aisialdi-talde - Wikipedia, entziklopedia askea.\nAisialdi-talde batek antolatutako ekitaldia, Donostia, 2016.\nAisialdi-taldeak auzo, herri edo komunitate bateko haur eta gazteen suspertze soziokulturalerako taldeak dira, gazteen aisialdirako jarduera eta ekitaldiak antolatzen dituena, udalekuak eta txangoak esaterako, eta gehienetan boluntariotzan oinarrituta, begirale gazteei esker. Eskautismo mugimenduarekin antzekotasunak baditu ere, aisialdi-taldeen sorrera eta garapena 1960ko hamarkadatik aurrera gertatu zen, Paulo Freire pedagogoak herri hezkuntzaren ideiak plazaratu zituenean.\nEgizu Getxo euskaldun aisialdi-taldeak antolatutako irteera. Horrelako taldeek, besteak beste, euskararen erabilpena aisialdian sustatzea dute helburu.\nTalde erlijiosoei, ikuspegi politiko edo kultural jakin batzuei edota kirol talde batzuei lotutako aisialdi-taldeak daude.\nEuskal Herrian nabarmena izan da talde hauen garapena, Eliza Katolikoaren ekimenez parrokiaz parrokia eta euskararen aldeko mugimenduari esker, auzoan eta herrian txertatuta betiere. Egun, herri eta auzo gehientsuenetan aritzen dira talde hauek, euren ezaugarri edo filosofiari buruz hainbat elkartetan bildurik (adibidez, Bizi Alai Taldeak izeneko elkartean Eliza Katolikoaren Gipuzkoako aisialdi-taldeak biltzen dira). Hezitzaile eta begiraleak trebatzeko eskolak ere badaude (izaera katolikoko Hezkide Eskola, adibidez).\nOrriaren azken aldaketa: 12 ekaina 2021, 22:57.


Iratzar Fundazioak kolonialismoari buruzko eta Kortsikako Elkargoari buruzko bi hitzaldi ziklo antolatu ditu - Iratzar Fundazioa\nIratzar Fundazioak kolonialismoari buruzko eta Kortsikako Elkargoari buruzko bi hitzaldi ziklo antolatu ditu\nIratzar Fundazioak bi eztabaida gaualdi antolatuko ditu apirilaren 10eko astean. Helburua, ideien borrokarako gogoeten elikatzea da, bai ezker abertzaleko militanteen artean, bai eta jendarte zabalean ere. Bata, kolonialismoari buruzkoa izango da, Baionan eta Iruñean. Bertan kolonialismoak egun Frantziar Estatuan oraindik dituen aztarnak aztertuko ditugu. Bestetik, Jean-Guy Talamoni Kortsikako lurralde biltzarreko presidenteak bertako borroka instituzionalaren ibilbidea azalduko du.\n« Kolonialismoaren aztarnak 21. mendean »\nLehen eztabaida saioa « Kolonialismoaren aztarnak 21. mendean » izenburupean, apirilaren 10ean astelehenean arratsaldeko 6etan iraganen da, Baionako Unibertsitatean, .\n55 urte iragan dira Aljeriako gerlaren bukaera ekarri zuen hitzarmena izenpetu eta onartu zutenetik. Oroit dezagun Aljeriako gatazkak frantziar kolonialismoaren alde ilunenak agerian uzteaz gain, nazio askapenerako mugimenduen eta kontzientzia hartzearen pizgarri ere izan zela. 1962ko martxoaren 19an frantziako gobernuak eta aljeriar askapenerako mugimenduak (FLN) elkarrizketa luzeen ondotik Evianeko akordio gisa ezagun dena adostu zuten, 7 urteko gerlari bukarea emanez eta Aljeriaren independentziari bidea idekiz. Frantziako herritarrek 1962ko apirilaren 8an akordio onetsi zuten erreferendun bidez. Hitzaldiaren aipagai berezia izanen ez bada ere, Evian-eko akordioak izan zirenaz eta ondorengo bilakaeraz arituko gira.\nHizlariek batez ere kolonialismoak eragin menpekotasun eta akulturazio mekanismoak argiratzea izanen dute xede. Besteak beste, kolonialismoaren inertziak gure pentsaera zenbateraino baldintzatzen duen aztertzea.\nBi hizlari gomitatu ditugu karia horretara :\nMireille Fanon Mendés-France. Frantz Fanon ekintzaile eta pentsalariaren alaba da. Lanbidez unibertsitaria, ParisV-Descartes eta Kaliforniako Berkeley-ko unibertsitatean irakasle izana. Gaur egun Frantz Fanon Fundazioaren lehendakaria da.\nKolonialismoaren kateak haustea helburu zuten mugimenduek eragin handia izan bazuten 60 eta 70 hamarkadetako Euskal Herrian, Frantz Fanon pentsalariaren ekarpena azpimarratzekoa da. Kolonialismoa deitoratzeko eta iraultzaren alde idatzi zituen liburuek itzal handia izan zuten herri kolonizatuetan, eta tartean Euskal Herrian ere. Kolonizazio ideologikoaz eta kulturalaz zabaldu gogoetek gaurkotasuna izaten jarraitzen dute gurean. Fanonentzat, norberaren burua askatzea ezinbestekoa da nazio askapena helburu duen herri ororentzat.\nFrantz Fanonen pentsaera hedatzea eta ezagutaraztea da Fundazioaren eginkizun nagusia, eta batez ere, kolonialismoaren hamaika aurpegiak agerian uztea. Fanonen pentsaera diskriminazio eta bazterketa guzien aurkako antidotoa da inondik ere, izan larru kolorean oinarriturikoa, jatorri geografikoari eta sozialari loturikoa, edo genero bereizketan oinarritua.\nNils Andersson. 1933an Lausanne (Suiza) hirian sortua, lanbidez editorea da. Deskolonizazioaren aldeko militante gisa ezagutua, edizioaren sailean debekaturiko liburuen zabaltzeko ahaleginetan aritua da. Liburu autobiagrafiko argigarri bat argitaratu berri du, 60 urteko ibilbide aberatsa argira ekartzen duena, eta mundu mailako egoera begiratu zorrotzez aztertzen duena. (Mémoire éclatée. De la décolonisation au déclin de l'Occident / Memoria gordina. Deskolonizaziotik Okzidentearen galbidera). Izenburuak dion bezala, deskolonizazioaren giza abenturaren berri emaiten du, eta jendarte okzidentalaren dekadentziaz gogoetatzen du.\n« Kortsikako elkargoa : estatutu bereziko instituzioa »\nBigarren eztabaidan berriz « Kortsikako elkargoa : estatutu bereziko instituzioa » izanen dugu solasgai. Apirilaren 14an ostiralean arratseko 7etan iraganen da, Baionako Euskal Museoan, errobi bazterrean. Karia horretara, Kortsikako lurralde biltzarraren lehendakaria den Jean-Guy Talamoni izanen dugu gure artean.\nJean-Guy Talamonik Kortsikako bilakaera instituzionalaren goitibeheitiak oroitaraziko dizkigu, bai eta 2018ko urtarrilaren 1ean osatuko den Kortsikako elkargoaz xehetasunak emanen ere. Azken hilabeteetan frantziako gobernuaren ordezkariekin eskuduntza ezberdinen transferentzia negoziazioei buruz argibideak emanen dizkigu, eta elkargo berriaren gobernantzari buruzko xehetasunak azalduko ditu.\nUrtarrilaren 1ean sortu berri den Euskal Elkargoarekin ispilu joko bat egiteko parada izanen dugu, bi egituren aldea agerian ezartzeko, eta Kortsikako egitura berriak barnebiltzen dituen eskuduntzekin eta aukerekin konparatzeko.\nBestalde, iragan urtean Kortsikako lurralde biltzarrean lurraren espekulazioari aurre egiteko eta kortsikarraren ofizialtasuna aldarrikatzeko hartu dituzten erabakietaz mintzatzeko parada izanen da. Ororen buru, kortsikako abertzaleak lurralde biltzarrean gehiengo berri eta zabalak sortzeko garatzen ari diren estrategiaz argibideak jasoko ditugu. Nolabait laburbiltzeagatik, Kortsikar gehiengoaren zilegitasuna lurralde biltzarraren gehiengoan isladaturik Frantziako legalitatearekin talka egiten ari da. Indar harreman horren bilakaerak Euskal Herritik begiraturik agertoki interesgarria irudikatzen du.


IKNITAK. Hautagaitzaren justifikazioa\nIDPIren hautagaitzaren justifikazioa\nIDPI ondareak hamaika aztarnategi ditu, Mesozoikoko azken 100 milioi urteetakoak, Erdi Jurasikotik Goi Kretazeora bitartekoak. Geruzatan daude irudikatuta: Bajociense-Batoniense (Pedreira do Galinha, Vale de Meois), Kimmeridgiense (Tereñes), Titónico-Berriasiense (Pedra da Mua, Las Cerradicas, Fuentesalvo), Hauteriviense-Barremiense (Costalomo), Aptiense (El Peladillo, Los Cayos), Santoniense-Campaniense (Tambuc) eta Maastrichtiense (Fumanya). Aztarnategi guztien artean denbora-tarte osoa estaltzen dute eta dinosauroen aroko sei alditatik lau hartzen ditu. Horrela, munduko historia ebolutiboa bildu eta Erdi Jurasikotik desagertu ziren arte (Kretazeoaren amaiera) esperimentatu zituzten dibertsifikazio zabalaren informazioa biltzen dute bereziki.\nDinosauro arrastoen 18 iknotaxon berri erregistratu dira Iberiar Penintsulan, ikniten zenbait taldetakoak (Sauropodoak, Teropodoak eta Ornitopodoak). Beste tokiren batean ere identifikatu eta aurkitu dira bestelako batzuk. Nabarmendu behar da sauropodo, teropodo eta ornitopodoen iknita kopuru handia dagoela, baita tireoforo eta hegaztien iknita kopuru handia ere. Asoziazio biotikoen barietate adierazgarria osatzen dute.\nIDPI hautagaitzaren hamaika aztarnategi horiek Iberiar Penintsulako dinosauroen erregistro paleoiknologikoaren askotariko eta aparteko aberastasuna irudikatzen dute (230 aztarnategi inguru eta 22.000 arrasto baino gehiago). Mesozoikoko azken 100 milioi urteetako ornodun horien fauna segida irudikatzen dute, eta mundu mailan garrantzi berezia dute, izan ere, Jurasikoaren eta Kretazeoaren artean izandako dinosauro faunen aldaketa deszifratzeko leiho handi gisa balio du, eta dinosauroen bizimodu eta giro anitzak islatzen ditu. Dinosauroen munduko dibertsitatea azaltzen duen beste zenbait eremu geologiko egon arren, horietako bat bera ere ez da IDPI aztarnategi guztiak bezain garrantzitsua, zehatza eta erabatekoa.\nIberiar Penintsulako dinosauroen aberastasun iknologikoari esker, konparazio sakona egin da munduko beste aztarnategiekin, munduko IDPI aztarnategien irudikapena erakusteko asmoz. Konparazio horren emaitzak eremu geologikoek Iberiar Penintsula munduko tokirik garrantzitsuena dela erakusten dute dinosauro-iknitei eta beren inguruneari buruzko informazio zientifikoari dagokionez. Beste toki batzuk ere, Estatu Batuetako erdigunea esaterako, garrantzitsuak dira; hala ere, Iberiar Penintsulak askoz ere eremu txikiagoan gordetzen du informazioa, Iberiar plakan. Pangea superkontinentea zatitu zenetik, irla edo zubi gisa erabili izan zen, gertuko masa kontinental nagusien fauna mota ezberdinak lotzeko. Gune horretako fosilek zientzia informazio orokor garrantzitsua dute, egun Ozeano Atlantiko gisa ezagutzen duguna sortzen ari zen garaiko dinosauro faunaren segidari lotuta dagoena. Ezaugarri hori garai hartan «munduko erdigune» gisa jardun zuen eremu pribilegiatu batean baino ezin zitekeen eman (masa kontinentala apurtu zen erdigune bakarrean).\nEgia esan, ez da aurrerapen zientifikoak garatzeko leku bakarra, baina desagertutako organismoen talde handi baten historia ebolutiboak oso gutxitan izan du ondare bakar batean guztiz berreraikitzeko aukera. Hauxe da zalantzarik gabe hain eremu geografiko mugarrituan eman den eta hain luzea izan den aldi geologiko bateko dinosauroen garapena azaltzeko toki nagusia. Esan beharra dago planetako beste toki batean arrasto-aztarnategi gehiago aurkituko balira, ez litzatekeela IDPIren egoera pribilegiatua inolaz ere aldatuko.\nAditu ospetsuak aritu dira arrastoen Iberiako aztarnategi asko aztertzen, hurrengo hauek besteak beste: Martin Lockley, Christian Meyer, Jean Le Loeuff, William Antony Swithin Sarjeant, Marco Avanzini, etab.; eta ondorioz, zenbait dokumentu zientifiko eta lan berezituetarako deitu dituzte. Ikerlari horiek Espainiako eta Portugalgo unibertsitateko, museoetako eta fundazioetako zenbait talderekin aritzen dira lanean. Geroz eta gehiago diren artikulu zientifikoak idatzi dituzte elkarrekin.\nAztarnategi paleontologikoetan erakutsi diren dibertsitateak eta aberastasunak, orokorrak eta paleiknologikoak, bereziki, ikerketa, babes eta kontzientziazio ekimen mota ugari ekarri ditu Iberiar Penintsula osora. Arrastoen zenbait aztarnategi atari zabaleko sekulako museo bihurtu dira. Beraz, lana sortu du nazioarteko zenbait erakunde paleontologikorentzat, eta, ikerketekin jarraitzeaz gain, etorkizuneko belaunaldietarako aztarnategiak babestuko direla ere bermatzen du. Aztarnategien sakabanatzeak, bestalde, ekonomikoki deprimitutako guneak indartzen lagundu du. Ondare hau baliabide naturalen kontzientziazioa handitzeak herriko zenbait sektoreri egiten dion mesedearen adibide garbia da.\nOndare honetako aztarnategi gehienak natura-parke, parke geologiko eta kultura-parke deklaratutako guneetan aurkitzen dira. Babes bereziko guneetan kokatzen dira beti (kulturala edota ingurumenekoa). Gizakiak bere inguruarekin duen interakzioari esker, azaleratze berriak aurkitu dira arrastoekin, eta babeserako zenbait lege ateratzeari esker babestu dira.\n- Portugalko Vale de Meiosko eta Pedreira do Galinhako aztarnategiak «Sierras de Aire y Candeeiros» natura-parkearen barruan aurkitzen dira. Pedra da Mua aztarnategia Arrábida natura-parkean dago. Bi natura-parke horiek herentzia geologiko eta biologiko handia eta garrantzitsua dute, eta Jurasikotik gaur egunera arteko garapen paleoekologikoa ikertzeko aukera eskaintzen du. Arroka sedimentarioen erakusketa zabalak eremu endokarstiko eta exokarstikoak sortzeko aukera ekarri eta Mediterraneoko landaredi tipikoaren garapena ahalbidetu zuen. Eremu geologikoetatik gertu dauden lekuetan dinosauroen arrastoak dituzten beste aztarnategi batzuk identifikatu daitezke, baita antzinako giroaren berreraikuntzako animalien fosiletan aberasgarriak diren eraketak ere.\n- Las Cerradicas Maestrazgoko Europako eta munduko parke geologikoaren barruan dago.\n- Peladillo eta Los Cayos-ko aztarnategiak (Errioxa) biosferako erreserba deklaratutako gune batean aurkitzen dira (2003ko uztailaren 9an, gizakiari eta biosferari buruzko UNESCOren programako -MAB- nazioarteko kontseiluak biosferako erreserba deklaratu zituen Valles de Leza, Jubera, Cidacos eta Alhama).


Irekia Eusko Jaurlaritza - Gobierno Vasco :: Eusko Jaurlaritzak «opor fiskalen» ondorioak «enpresaz enpresa» aztertuko ditu\nEusko Jaurlaritzak «opor fiskalen» ondorioak «…\n\nEusko Jaurlaritzako bozeramaile Idoia Mendiaren prentsaurrekoa Gobernu Kontseiluaren ondoren. (Kronika) Iturria: Irekia\n\nMendiak gogorarazi du 20 urteren ondoren ez dakitela ez zein den enpresen kopurua, ez laguntzen zenbatekoa, ez berreskuratutakoa, ezta berreskuratzeko geratzen dena ere\nBizkaiko Foru Aldundiak enpresei jasotako laguntzak itzultzeko eskatuko diela iragarri ondoren, Eusko Jaurlaritzari ulergarria iruditzen zaio. Eusko Jaurlaritzako bozeramaile Idoia Mendiak gogorarazi du foru erakundeak urteak zeramatzala esaten «ez zegoela zertan kezkatu, laguntza haiek jada berreskuratu baitzituzten». Horregatik, Mendiak «nahastearen zeremonia honekin» amaitzeko eskatu dio Bizkaiko Foru Aldundiari eta aldundiko arduradunei gertatutakoa argitu eta «erantzukizunak beren gain hartzeko» galdegin die.\nEgingo duten azterketaren helburua haiei laguntzea da, itxi beharrik izan ez dezaten eta beren jarduerari eta enpleguari eutsi ahal izan diezaieten, bozeramaileak azaldu duenez. Idoia Mendiak «gardentasuna» eta «argitasuna» eskatu dizkie Bizkaiko Foru Aldundiko arduradunei, zer gertatu den «zehatz-mehatz» jakiteko. Idoia Mendiak nabarmendu duenez, "isunaren zenbatekoak handitzen jarraitzea saihestea eta Bruselarekin katuaren eta saguaren arteko jolasean ez ibiltzea eta are gutxiago komisarioekin" dira Bizkaiko Foru Aldundiak bete beharreko lanak.\nEusko Jaurlaritzako bozeramaile Idoia Mendia komunikabideen aurrera agertu da, gaur goizean, Gobernu Kontseiluaren osteko ohiko prentsaurrekoan.\nKazetarien galderen aurrean, Idoia Mendia "Bateragune auziaz" mintzatu da eta esan du ez dagoela «ezer berririk eransteko». Ondokoa bakarrik gogorarazi nahi izan du: «hilketa, estortsio edota kale borrokako ekintza terroristarik gabe igarotzen den egun bakoitza herri honek bakearen mesedetan irabazitako beste egun bat» dela, «atzera bueltatzea zailagoa izango delako». Bozeramaileak hauxe gaineratu du: «Hau demokratok, alderdi politikook, erakundeok, eta batez ere, euskal gizarte osoak lortu dugu, terrorismoaren aurrean jarrera tinkoa izan baitu».\nUstez ETAk Pauen (Frantzia) lapurtu dituen 200 auto matrikulen inguruan, gobernu bozeramaileak azaldu du prentsaurrekoa hasi baino lehen Frantziako hedabideen teletipo bat irakurtzeko aukera izan duela, eta idatzita zegoenaren arabera, «aztarnek delinkuentzia arrunta» izan zitekeela adierazten zutela. Horregatik, Mendiak «zuhurtzia osoa» eskatu du gai honetan.\nEusko Jaurlaritzaren Kontseiluak hartutako erabakiak (2011.09.20)\nEusko Jaurlaritzaren Kontseiluak 2011-09-20n hartutako erabakiak\nkortea_mendia_bateragune_eu... behera kargatu (0 Byte)\nkortea_mendia_eta_lapurketa... behera kargatu (0 Byte)\nkortea_mendia_opor_fiskalak... behera kargatu (0 Byte)\ntotala_mendia_bateragune_eu... 20 MB\ntotala_mendia_eta_lapurketa... 20 MB\ntotala_mendia_opor_fiskalak... 20 MB\nLehendakariaren ustez, Espainiaren erreskatea “ez da albiste ona”


Vasile Alecsandri - Wikipedia, entziklopedia askea.\nBacău konderria, 1821eko uztailaren 21a (juliotar egutegia)\nMircești (en) , 1890eko abuztuaren 22a (juliotar egutegia) (69 urte)\npoeta, idazlea, politikaria, antzerkigilea, folklorista eta diplomazialaria\nVasile Alecsandri (Bacău, 1821eko abuztuaren 2aGreg./uztailaren 21aJul. - Mircești, 1890eko irailaren 3aGreg./abuztuaren 22aJul.) errumaniar olerkari, antzerkigile, politikari eta diplomazialaria izan zen.\nPaper nagusi bat izan zuen 1848ko iraultzetan Moldavian eta Valakian. Errumaniako Printzerriak batzeko borrokatu zuen eta Hora Unirii idatzi zuen 1856an. Uko egin zion Moldaviako Printze tituluari Alexandro Joan Cuzaren alde. Errumaniako lehen Kanpo Harremanetako ministroa eta Errumaniako Akademiaren sortzaileetako bat izan zen. Idazle oparoa izan zen eta poesia, prosa, antzerki lanak eta erromatar folkloreko bildumak idatzi zituen. Mihai Eminescurekin batera, XIX. mendearen bigarren erdiko idazle errumaniarrik garrantzitsuenetako bat da. 1881ean "Trăiască Regele" (Gora Erregea) idatzi zuen, Errumaniako Erresumako ereserki ofiziala izan zena.


WordPress dudarik gabe du Enpresetarako lineako CMS plataforma.\nArrazoi ona dago zergatik gehiago 76 milioi erabiltzaile plataforma hau erabiltzen ari dira. Ezaugarri askoren artean gaitasuna zure borondatea aldatzeko gaitasuna da. Gai bat igo dezakezu eta ezarpenak alda ditzakezu Zure gunea itxura berria sentitzeko.\nAskok doako WordPress gaiak daude zure webgunean erabiltzeko. Hala eta guztiz ere, beste batzuek doako gaiak erabiliko dituzte, eta zure gunea ezberdina izango da.\nHori dela eta, kontuan hartu behar duzu prima gaia. Zure webgunea itxura berezia izango du zure lineako negocjzioa lehiatik bereizteko.\nGoi mailako gaiak bila dabiltzanean, hobe da WordPress-eko gai klubak ikustea. Denbora epe batean harpidetzeko aukera ematen dizute eta bere gai guztietara sar zaitezke. Halaber, askoz ere kostu txikiagoak dira, hala nola guneak Themeforest. Gauza bati 59 $ za zachowanie, WordPress gai klubek 89 $ za urozmaicenie za darmo za guz guztietarako sarbidea izateko i wtyczki.\nPremium gai bat bilatzen ari bazara zure WordPress gunearen inguruan, ez begiratu gehiago! Jarraian WordPresseko gai klubak aurkituko dituzu, dudarik gabe onena gainerakoen artean.\n1 1. Elegancki Gaiak\n2 3. Rakietowy Gaiak\n3 5. SKT Gaiak\n4 7. Temat\n5 9. Meridian Gaiak\n6 11. CSS Igniter\n1. Elegancki Gaiak\nwebgunean: ArtisanThemes.io / Prezioa: 129 USD / bakoitza\nArtisau gaiak ez dira zure ohiko WordPress gaiaren kluba. Aurrez egindako diseinuekin lotutako gaiak deskargatzea beharrean, gai klub honek gai bat eraikitzeko aukera ematen dizu hutsetik, 20 erabiliz moduluak (ekintza deiak, mozaiko-pantailak, zorro-planak …).\nGaietan moduluak askatu ditzakezu. Bi gai funtzional eta garaikideren artean daude Indigo eta Moduluak. WordPress-eko najlepszy gai-gune ez bezala, gai bakoitzeko gaiak groundik erosi ahal izango dituzu 129 $ bakoitzeko.\nGotowe strony WordPress gai pertsonalizatu nahi ez duten pertsonentzat ezin hobea da. Besterik gabe, aukeratu zure negocjzioa hobekien deskribatzen duen gaia, minutu gutxiren buruan konfiguratu ahal izateko. Ready Made Sites gleba erabili ahal izango duzu dendatik gaia zehaztutakoa instalatu baduzu.\n3. Rakietowy Gaiak\nwebgunean: StudioPress.com/ Prezioa: 129,95 $ / motyw edo 499,95 $ bilduma osorako\nDenbora luzez WordPress erabiltzailea bazara, probatu duzu EstudioPress-i. Bere ezaguna da Genesis Esparru, WordPress-eko gai guztientzako WordPress framework minimalista eta SEO-friendly.\nZure negocjzio lineako edozein izanik ere, zure beharretara egokitzen den gaia aurkituko duzu StudioPress-en. Agentzien sortzaileentzat, Pro Digitalak zure aukera nagusietako bat izan beharko luke. Produktuak, zerbitzuak edo lineako ikastaroak saltzen ari bazara, ezin duzu Altitude Pro joan.\nDendan aurkitutako gaiak gaur egun merkatuan azkarrena-kargatzeko eta eraginkorrenak dira. StudioPress gaiak aukeratuz Gero, Zure webgunearen SEO jest zaawansowanym narzędziem handlowym, bilaketa ranking handiagoa i trafikoa handituz.\nPremium esparrua, Genesis Framework barne, 129,95 $ bakoitzeko behin-behineko ordainketarako eskuragarri dago. Gai bilduma osoa deskargatu nahi baduzu, 499,95 $ lub dezakezu dezakezu diseinatzaile eta garatzaileentzako.\nWebguneen jabeentzat, Genesis Framework i StudioPress gaiak eskuratu ditzakezu doanean WP Engine plan.\n5. SKT Gaiak\nwebgunean: WPZoom.com / Prezioa: 99 $ / rok gai guztietarako edo 299 $ / rok PSD fitxategi osagarriak\nProfesjonalny edytor WPZOOM joko WordPress gai denda gisa izena da. Diseinu garbi eta ongi antolatuta egongo da jendea ahalik eta profesionalena izateko.\n99 USD / urteko 43 USD WordPress gai guztietarako eta etorkizunekoak eskuratzeko aukera duzu, baita laguntza eta eguneratzeak ere. Ezaugarri horiek eta gai guztien PSD Photoshop fitxategiak nahi badituzu, 299 $ / urteko ordainketa egin behar duzu.\nWPZOOM-ek zure negocjziorako erabil ditzakeen pluginak ere baditu. Gizarte Widgeta, dudarik gabe bere pluginik onena, zure sare sozialetako profiletara estekak ditu. Bestalde, Azken Tweet Widget zure edukiaren barruan tweet egin daitezke.\nwebgunean: ThemeFuse.com / Prezioa: 199 $ / bizitza\nThemeFuse WordPress funtzionalak gaiak eskaintzeko blogarientzat, gertakari espezializatuentzat eta argitaletxeentzat espezializatuta dago.\nGai denda ezaguna da Core, horrek WordPress diseinu profesionalak sortzea ahalbidetzen dizu. Arrastatu eta jaregin eraikitzailea kontaktu-formak intuitiboak, Google Mapen integrazio integrala eta beste batzuk sortzeko lagungarri izango zaizkio.\nCore eskuragarri dago 49 $ (lehenago 89 $) eta 25 gaia insinuak pertsonaliza dezakezu eta zure negocjzioa.\nGaikako denboraldi osorako sarbidea izateko (The Coreera alde batera utzita) gune mugagabeak izateko, 199 $-a baztertu beharko duzu.\n9. Meridian Gaiak\nWebgunean: TeslaThemes.com / Prezioa: 99 $ / urteko\nTesla Gaiak autoproklamatua da "Motywy Netflix WordPress dla". Aspalditik ezagutzen da gai garbi eta politak eta ezaugarri indartsuak eskaintzen dituela. Gai guztiak maiz eguneratzen dira WordPress-en azken bertsioarekin bateragarriak direla ziurtatzeko. Gainera itxura bikaina dute pantailaren tamaina edozein dela ere, mahaigaina, tableta edo smartphone-ak. Tesla Gaien premium laguntza euren produktuekin topo egiteko edozein arazo laguntzeko perst dago.\nGai bat erosi dezakezu 58 $ bezain gutxi. 68 premium gaiak gozatu nahi badituzu, 99 $ urteko kuota ordaindu behar duzu. Urteroko harpidetza dokumentazio zabala, HTML fitxategiak eta UI disinui kit arruntak daude. Bizitza planak 299 $ ordainketa bat ordaintzen du. Dena eskuragarri dago urteko planean, baita gai guztien PSD Photoshop fitxategiak ere.\nPremium WordPress temasider zure negozioa nabarmentzen laguntzeko\n프리미엄 WordPress 테마 사이트 zure negozioa nabarmentzen laguntzeko\n워드 프레스 dudarik gabe 뒤 엔 프레 세타 라코 리 네코 CMS 플랫폼. Arrazoi\nТуториал еа ВордПресс: Камоо У ка Бопа Себака са ВП се Феленг са Моколо\n6 Cara Tetap Berhubungan Dengan Kenalan SEO Anda Dapat Membantu Anda Memenuhi Perkongsian Tahan Lama\nQuanto custa o site de hospedagem em 2020?\nTiga Cara Mudah Membuat Laman Web: Panduan Permulaan Langkah demi Langkah\nAmasu we-9ウクゼuthole Ukubuka Kwakho kwe-1000 kokuqala\nСида лоо Марти Галиио Дегел: Хагаха Биловга оо Дхамаистиран\nSi të zgjidhni një çështje me 웹 호스트 tuaj\nHur KnownHost sprider tjänster av företagskvalitet till den genomsnittliga konsumenten\nБаинеанн Фоиргнеамх Насцанна Цуисеанна 14 ле Маргаиоцхт (Ган Синсеарацх на Гоогле)\n7 uirlisí ar líne a chabhróidh leat a scríobh níos tapúla agus níos bailes\nLibeke tsa 52 tsa Maikutlo Lintlheng tsa Blogg ea hau\nNume de domeniu pentru manechine: Yadda za a saya sunan yankin\nNoções básicas de .htaccess: Como usar e exemplos


Udalak Belartzan eman zuen baimena ilegala da - Irutxuloko Hitza : Irutxuloko Hitza\nUdalak Belartzan eman zuen baimena ilegala da\nHarri pilaketa. (Argazkia: Belartza 2 Gelditu)\nDuela egun batzuk jaso genuen EAEko Auzitegi Nagusiaren epaia, Haritzalderi arrazoia ematen ziona eta Donostiako Udala kondenatzen zuena, Belartza Gaineko harri pilaketa egiteko baimena ilegala emateagatik. Aurretik, Lourdes Txikiko zuhaitz mozketa bortitza ahalbidetu zuen zinegotziaren dimisioa eskatuta bagenuen ere, oraingoan, baimen ilegalaren sinatzailea Enrique Ramos zinegotzia bera izanik, hura kargutik kentzea eskatu dugu. Hori egin ordez, ingurumen zinegotzi izendatu dute. Dibertigarria, ezta?\n2016ko apirilean Añ.-Belartza Cantera eta Añ.- Belartza Alto eremuetan jarduera ilegalak hasi ziren inongo kontrolik gabe, hasieratik Haritzaldek salatu zituen legez. Lizitazio eta baimenik gabe ekin zioten eta Belartzako Harrobiko hondeaketatik ateratako kutsatutako materialak, Belartza Gaineko belazera eraman zituzten, han pilatuz.\nSalaketei entzungor agertu zen Donostiako Udala, harik eta prentsaurrekoa eman genuen arte. Udalari zegokion hura kontrolatzea, gelditzea eta zigortzea, egindako triskantza saihestuz, Halere, asteak igaro ziren udalak lanak gelditu arte, jakina prentsan ateratakoan. Jarraian, ordea, eta sinestezina bada ere, Hirigintza zinegotziak obra baimen ilegala eman zien. Hura orokorra zen, edukirik gabekoa, zenbakirik gabekoa eta txosten juridikorik gabekoa. Gainera, ez zien inolako diru-bermerik eskatu, erabat irregular eta ezohikoa dena. Orain Auzitegi Nagusiak agerian utzi du guk salaturikoa, baina ingurumen gaineko kalteak eginak ziren.\nHori gutxi balitz, udalak VUSA enpresari material kutsatu horien sailak neurrira ateratzen utzi zien. Hala nola Arbaizeneako urbanizaziora, autobide azpiko Astigarragako lursailetara, nahiz Orioko partzela pribatu batera. Materialak legez baimendutako hondakindegira eraman behar zituztela salatu genuen, baina alferrik.\nEnpresak, ordea, udalak berak baimen ilegalean jarritako baldintzak ere ez zituen bete. 20 hilabeteko iraupen-baimena aspaldi amaitu zen eta beste behin Haritzaldek salatu behar izan zuen egoera udalak espediente-zigortzailea ireki zezan. Hala ere, sustatzaileak eta udala Belartza 2 merkataritza saltoki handia elkarrekin negoziatzen ari ziren, Plan Orokorraren modifikazioa tramitatzen ari zirelarik. Udalak, interes pribatuak interes orokorraren gainetik jartzen dituela dirudi.\nZorionez, orain Auzitegi Nagusiak arrazoia eman digu udalaren baimena ilegala zela argi utziz. Udalarena da erreparatze eta lehengoratze ardura, eta hura ere kondenatzen du auziaren kostuak ordaintzera, fede txarrez aritu zelakoan. Hortaz, Haritzaldetik eskatzen duguna ondorengoa da. Lehenik, udalak lehenbailehen materialak kendu ditzala. Bigarrenik, kaltetutako gunea berreskuratzeko plana eta saila lehengoratzea. Hirugarrenik, Enrique Ramos kargutik kentzea, eta laugarrenik, irregulartasun guztien ardura argitzeko udal ikerketa batzorde bat sortzea.